
Institutul pentru studiul Europei sud-estice, care a 
tost întemeiat, nu numai pentru studii de caracter 
Ştiinţific, dar şi pentru a aduce o apropiere între 
naţiunile din Peninsula Balcanică şi celelalte care ne 
incunjoarâ la hotarul de Răsărit şi de Apus şi al 
cărui scop a fost, prin urmare, să aducă o colabo- 
ratie în domeniul sufletesc a acestor naţiuni, a crezut 
de datoria lui să adauge la solemnitatea oficială a 
revistei militare şi la ceia ce întovărăşeşte de obiceiu 
o căsătorie princiară, un act cultural. Acest act cul- 
tural am fost însărcinat să-l fac eu în această seară, 
infâtişind, cum o arată titlul acestei conferinţe, ori- 
ginea şi desvoltarea celor trei Sirbii care echivalează 
şi sînt în necontenită legătură cu celelalte trei Ro- 
minil. 

S”ar părea că titlul este căutat şi n”ar corespunde 
realităţii. Putinâ atenţie, şi se va vedea că e pe de- 
plin îndreptăţit şi că acest titlu cuprinde în sine ex- 
plicatia unei bune părţi, nu numai din trecutul Sir- 
bilor şi Rominilor, dar, în acelaşi timp, şi anume in- 
dreptâri pentru relaţiile viitoare între aceste două 
nafii, 


De obiceiu, cînd se vorbeşte de Romini şi Sirbi, 
cineva are prin deprindere inaintea lui harta care 
exista înainte de războiu, prin urmare o Romănie 


mărgenită între Carpaţi şi Dunăre, între cealaltă linie, 
Nord-Sud, a Carpaţilor şi Prut, iar, în ceia ce pri- 
veşte Serbia, teritoriul, foarte îngust, care fusese puţin 
mărit după războiul de la 1878, dar care fără îndo- 
ială cuprindea numai o parte mică din mult mai 
întinsul teritoriu acoperit de natia sîrbească. 

În afară de Romănia pe care o cunoaştem d'inn- 
nainte de războiu şi în afară de Serbia d'innainte 
de războiu, mai mică, ce se intindea pînă la ho- 
tarul Serbiei Vechi, către Macedonia, pînă la Dunăre, 
şi de la Bosnia şi Herţegovina pînă la hotarul din 
spre Bulgaria, în afară de acestea sînt alte două Serbii 
şi alte două Romănii, şi anume fiecare din aceste: 
Romănii corespunde unei Serbii ce are aceiaşi ori- 
gine şi s'a desvoltat în aceleaşi împrejurări. 

Cu toate că metoda nue cea mai bună, dar pentru 
că ea, cred, poate duce la o înțelegere mai deplină, 
vom începe, şi în ce privește poporul sirbesc şi în 
ce priveşte poporul romănesc, cu cea mai veche Serbie: 
şi cu cea mai veche Românie. Înainte de aceasta însă 
cred că este bine să fixăm un punct. Teritoriul asupra 
căruia se întinde astăzi Serbia unită, ca şi teritoriul 
care formează astăzi Romănia unită, a fost odinioară 
un teritoriu de o unitate perfectă, în care s'a tras pe 
urmă un hotar, şi fiecare din bucăţile desfăcute au fost 
supuse altor influențe, aşa că s'a ajuns la alte forma- 
tiuni politice şi alte direcţii culturale. A fost un timp: 
cînd, fără să existe un Stat, fără să se îi consolidat 
cultural, ci existau numai elementele din care s'a 
format politiceşte Statul, era o singură întindere uni- 
tară şi pentru neamul sirbesc şi pentru neamul 10- 
mănesc. 

Să încercăm a fixă lucrul acesta pe hartă, şi pe 
urmă vom vedea cum pe această veche hartă s'au 
desfăcut, prin influenţe exercitate asupra hotarelor, 


cele trei formaţiuni politice sîrbeşti cărora li cores- 
pund la noi formaţiuni culturale asemănătoare. 

Sirbii se întindeau odinioară pe o bună parte din- 
tr'un teritoriu pe care astăzi nu-l mai ocupă: Panonia 
ungurească era locuită în întregime de o populaţie 
slavă, care avea caracter mai mult sîrbesc, iar partea 
ce s'a anexat, după tratatul de pace, din Ungaria şi 
Austria la Serbia, nu represintă un teritoriu pe care 
mari mase slave să le fi ocupat mai tîrziu, ci unul 
de foarte veche aşezare a poporului sîrbesc. Panonia, 
cu prelungirile ei occidentale, Vindelicia, Noricul, Re- 
ţia, care merg pînă în Alpi, era ocupată de o popu- 
latie care ,constituie o parte din strămoşii neamului 
sirbesc actual. În acelaşi timp, de-a lungul Mării 
Adriatice, Sirbii nu sînt colonişti veniţi mai tîrziu, ci 
locuitori foarle vechi, cari s'au aşternut peste po- 
pulatia primordială, care era ilirică— şi asupra aces- 
tui fond iliric s'a aşternut pe urmă opera de roma- 
nisare latină —, aşa încît Dalmația şi părţile din in- 
terior aparţin tot domeniului național sîrbesc. 

Mai mult decît atîta : nu este o deosebire esenţială 
între Sirbi şi Bulgari. Multi sau străduit, din necu- 
noştinta, şi cu anume tendinţe politice — încercînd 
să deosebească şi în trecut ceia ce este deosebit în 
present, — să definească între Dunăre şi Arhipelag 
şi între Marea Adriatică şi Matea Neagră un domeniu 
sirbesc şi un domeniu bulgăresc. 

Îmi aduc aminte că la 1913, cînd cercetam Serbia, 
foarte mulţi căutau să facă şi o deosebire etno- 
grafică între Bulgari şi între Sirbi, şi mi s'a afirmat 
de un foarte bun cunoscător al etnografiei Peninsulei 
Balcanice că Bulgarii sînt cu totul de altă rasă 1 Şi 
a început să-mi scoată fotografii de oameni foart= 
uriti, spunindu-mi: „aceştia sînt Bulgari; comparati 
tipul bulgăresc cu tipul sîrbesc, şi veţi vedea ce deo- 


sebire mare este între aceste două naţiuni“. Conclusia 
era că o naţiune, cea sîrbească, este nobilă, cava- 
lerească, războinică, pe cînd cealaltă, cea bulgă- 
reaacă, e o nație grosolană, lipsită de toate elementele 
unei vieţi sufleteşti mai nobile. 

E adevărat că fotografiile represintau nişte persoane 
destul de urite, dar oameni uriti se întîlnesc la orice 
nație, nu fiindcă ar fi vrut ei să fie uriti, dar pentru 
că aşa i-a lăsat Dumnezeu: exemplarele presintate 
aparțineau probabil la cine ştie ce perpetuări de rasă 
barbară din cele ce s'au strecurat prin Peninsula 
Balcanică şi care n'au perit, ca tip, cu totul. 

«Bulgar» nu înseamnă însă în evul mediu decît partea 
din masa slavă, „sirbească“ şi ea, dar care a încăput 
supt o dominație politică bulgărească, a Bulgarilor 
veniţi din stepă, a bandei de popor uralo-altaic 
a cării influenţă etnică este excepţional de re- 
dusă. Nu trebuie deci să privim lucrurile aşa cum 
se făcea în 1913 şi cum au rămas în mintea unor 
anumite persoane şi să credem că sint două nafii 
foarte tranşat deosebite între dinsele, una la Vest, 
Sirbii, alta la Răsărit, Bulgarii, ci aceia ce se poate 
dovedi şi prin măsurătoarea craniană de antropologi, 
şi prin textele istoricilor, şi mai ales prin ceva mai 
tare decât toată mărturia antropologilor şi asertiunile 
istoricilor, prin inspiraţia sfintului bun simţ pe care 
învățații nu-l au de obiceiu, bun simţ care piedează 
pentru ce am spus. Precum partea din populaţia 
romanică din Apus care a întrat supt stăpînirea francă 
s'a numit Francesi, de şi poate fi vorba numai de 
un slab aport germanic, frauc, în alcătuirea naţiunii, 
de fapt tot galo-romanice, care a luat numele cetei mi- 
litare ce a Stâpinit teritoriul ei după ce dominaţia 
romană a fost distrusă, tot aşa masa slavă din Pe- 


ninsula Balcanică, întru cît a intrat în stăpînirea bul- 
gărească, a devenit politiceşte bulgărească. 

În cursul evului mediu hotarul bulgar se schimba, 
şi, în măsura retragerii cuceririi, a îngustării hota- 
rului Țaratului de Tirnova, în aceiaşi măsură Sirbii 
reveniau Serbiei. Va să zică Sîrbul însemna Slavui 
în libertate în Peninsula Balcanică, pe cită vreme 
Bulgar însemna Slavul încăput in stâpinire turanica, 
precum Itallanul este vechiul Latin ramas liber sau 
numai superficial şi temporal acoperit de stăpinirea 
gotică sau longobardă, pe cînd Francesul este acelaşi 
Latin, amestecat cu elemente galice — care se aflau 
şi in Italia-de-Nord, — dar incâçut supt stăpinire 
germanică. 

Teritoriul sîrbesc apare, astfel, foarte întins şi de 
o unitate absolută. 


Il. 


Dpă ce am vorbit de acest vechiu teritoriu sirbesc, 
să vorbim şi de vechiul teritoriu românesc ce râ- 
minea să fie împărţit între cele trei formaţiuni po- 
litice şi culturale anunţate în titlu: conferinţei. 

Cînd, în apropierea anului 1500, poate cu putin 
inainte—sint savanţi cari, pe basa unor socoteli arheo- 
logice, vreau să coboare la o epocă mai depărtată 
întemeierea, dar eu mă las greu convins contra mâr- 
turiei textelor — s'a întemeiat principatul muntean 
în Argeş, el sa chemat „Domnie a toată Tara-Ro- 
mănească“. , Tara-Româneascâ“ a avut odinioară un 
sens pe care foarle mulţi i-au uitat şi unii nu l-au 
înţeles niciodată : ea însemna tot pâmintul locuit 
etnograficeşte de Romini. ji 

Aceasta nu presupune un Stat: presupune amin- 
tirea unui Stat. Fusese odinioară aici un Imperiu, 

„constabat imperium“; Imperiul se retrăsese. Popu- 
laţia care făcea parte dintrun Stat barbar orga- 
nisat pentru citâva vreme primia numele populaţiei 
barbare ce se găsia în fruntea Statului, precum 
Slavii din Peninsula Balcanică au luat numele Bul- 
garilor, precum Latinii din Apus cari au stat sub 
Germani au luat numele Francilor. Dar la noi nu era 
aşa. Statul barbar era trecător: n'am avut în părţile 
acestea ale noastre nicio dominație barbară care să 
fi stâpinit o bucată de vreme şi să fi avut o orga- 
nisatie teritorială. Au trecut pe la nol elemente hu- 
nice de tot felul, fie că se chemau Huni, fie că se 
chemau Avari, Pecenegi, Cumani sau Tatari, dar do- 
minatia lor ei n”o exercitau de la fata locului şi direct, 
ci de departe şi indirect. Statul barbar nu era aici: 
noi robiam Statului barbar, îi dădeam mijloacele de 
întreţinere, contingentele militare cerute, dar el nu 
era acasă la noi; niciodată nam avut conştiinţa 
că apartinem Statului străin de drept, ci aceia că 
apartinem şi mai departe romanitâtii care a rămas 
sufleteşte în noi şi care nu fusese înlocuită nici prin 
altă organisare materială. De aici: limbă romănească, 
Romin şi Tarâ-Româneascâ. 

Acum, Tara-Româneascâ era foarte intinsâ. A fost 
un timp cînd şi în Panonia era „țară romănească“. 
Panonia, Noricul, părţi acoperite apoi de Slavi, de 
Unguri, cari au luat toate elementele culturii de la 
Slavi — căci Ungurii sînt ucenicii Slavilor de odi- 
nioară, iar vechiul lor tesaur fino-ugric este aşa 
de redus, încît nici noţiunile cele mai elementare de 
cultură nu se înfăţişează prin elemente strămoşeşti, 
ci numai prin cele de împrumut -—, aveau, cînd nu se 
aşezaseră încâ Slavii şi peste Slavi nu veniseră Un- 
gurii, o romanitate, în regiuni care de multă vreme 

nu mai aparțineau latinitatii, dar care odinioară fu- 


seseră foarte intens romanisate. 

Sintem de prea multe ori supt obsesiunea cărților 
de şcoală, şi în cărţile didactice succesiunea este 
aceasta : Decebal, Traian, barbarii, retragerea Romi- 
nilorin munţi, şi s'a încheiat. Çhestia ar fi astiel foarte 
simplă, mărgenită fiind la un teritoriu, foarte redus; 
dar nu e aşa. 

Sîntem o rămăşiţă a unei romanitâfi cu mult mai 
intinse, şi Dacia, după cucerirea ei, a însemnat mult 
mai puţin în latinitate decît ținuturile Panoniei, No- 
ricului, etc., care mergeau pînă la Alpi. Cind Slavii 
Sau coborit în regiunile panonice, cînd peste ei a 
venit, întiiu, Statul avar, el a adus o azvirlire a ele- 
mentelor celor vechi la Răsărit şi la Apus, cu con- 
centrarea romanitâtii în părţile noastre, prin această 
deslocuire, şi printraltâ refugiare de romanitate in 
Alpi. 

Aşa-numitii Roumancbi, din- Alpi — noi li zicem 
Reto-Romani; ei îşi zic, în parte, Roumanchi, precum 
noi ni zicem Romini, Romani—, erau odată foarte nu- 
meroşi. Dovada o avem în limba lor: numărul dia- 
lectelor roumanche sau ladine, de şi populaţia ac- 
tuală a ajuns a fi foarfe redusă, este foarte mare: 
vre-o douăsprezece dialecte pentru o populaţie în 
curs de dispariţie. A fost un timp cînd Reto-Romanif 
aveau şi Nordul Italiei ; dialectut vorbit în Friul nu 
se înțelege deplin de un Italian, şi s'a resolvit acum în- 
trebarea dacă limba italiană a avut ori ba o parte la 
alcătuirea dialectului friulan. Aşa încît Tara-Româ- 
nească veche cupriudea o foarte vastă întindere, dar, 
de cîte ori venia o stâpinire străină şi lua parte din- 
trinsa, ea se restringea. În mintea teranului pînă 
astazi noţiunea ,terii“ este cu mult mai vastă decit 
aceia pe care o aveau, politiceşte, oamenii noştri 

înnainte de marele războiu. El are sentimentul că 
pretutindeni calcă numai pe' urmele strămoşilor săi, 
dar pe un teritoriu de drept, care a fost al lui tot- 
deauna şi a putut fi ocupat numai provisoriu de 
unul sau altul, însă nu s'a despărţit pentru aceasta 
din iegitimitatea stăpînirii româneşti unitare. 

Acum, Serbia, Tara Sirbeascâ, România întreagă, 
în formele vaste ale romanitâtii acesteia, în mare parte 
dispărute, se învecinau şi se străbăteau una pe alta. 
Nu este vorba deci numai de o vecinătate, ci de o 
interpenetratie. Dovada o avem în numele de localităţi. 


Ardealul are nume slave foarte vechi şi care mau 
niciun sens în romăneşte. Acolo sînt două feluri de 
numiri: cu sufixul -ezi sau -eşfi, care arată o 
colonisare mai tirzie şi coborirea dintr'un strămoş, 
iar, alături, nume mult mai vechi decît cele de colo- 
nisare. La noi, dincoace, numele acestea există, însă 
în măsură mai mică, şi mai mult în ținutul oltean. 

Dacă ţinem samă de aceste două lucruri, trebuie 
să ajungem la următorul resultat : în ce priveşte Ar- 
dealul, trebuie să se creadă că, împreună cu Dacii, 
alături de Daci, a existat în Ardeal în vremurile cele 
mai vechi şi o oarecare populaţie slavă, ca Sarmatii 
de odinioară, cari nu erau Sciti, dar cuprindeau în bună 
„parte şi Slavi. Aşa încît am cohabitat în regiunile 
ardelene din vremile cele mai depărtate. De altă 
parte, tinind sama că şi în Oltenia noastră şi în Ser- 
bia se gâsesc o mulţime de nume de localităţi ter- 
minate in -ova: Virciorova, Orşova, Cladova, şi în 
Serbia o serie întreagă de nume anologe, ajungem la 
conclusia ca a existat fără îndoială o comunitate de 
locuinţă şi chiar o comunitate de organisafie primitivă 
între noi şi dinşii (am.scris în această privinţă un 
articol în revista sirbeasci ,Delo“, de la 1915, ar- 

ticol reprodus în limba francesă, în Buletinul Institu- 
tului nostru). 

Cu acestea am terminat partea întîiu a conferinței, 
adecă substratul de unitate sîrbească şi de unitate 
romănească învecinîndu-se şi interpenetrîndu-se, şi 
pot veni la cele trei formaţiuni pe care le-am făgă- 
duit de la început. 


IL 


Cea mai veche Romănie ca şi cea mai veche Ser- 
bie nu se află în regiunea în care se concentrează 
mai tîrziu viaţa naţională şi care a dus războiul 
pentru a se ajunge la acea unitate a neamului pe 
care sintem fericiţi să o avem acum. Cele mai vechi 
formaţiuni politice, Serbia No. 1 şi Romănia No. 1, 
am zice, acelea se găsesc în altă parte, şi anume, 
cum era şi natural, în regiuni mai apropiate de marea 
şi luminoasa vatră a civilisatiei occidentale, çrin ur- 
mare în părţile Mării Adriatice. 

Să vorbim intiiu de Serbia adriatică, ca să-i arătăm 
legăturile, pentru a trece pe urmă la Romănia adria- 

“ticâ, din Vestul Peninsulei Balcanice, care-şi are ace- 
iaşi origine, trăieşte în aceleaşi imprejurări şi care tot 
aşa se lasă străbătută de Serbia adriatică şi o stră- 
bate. 

Cele mai vechi stâpiniri sirbeşti care se întîlnesc 
înnainte de anul 1000 sînt în regiunile Mării Adriatice: 
unde erau odinioară llirii cuceriti de Romani. 

Ilirii erau fraţi buni cu Tracii, strămoşii noştri, şi 
au luat de la ei limba tracică. Aşa-numitele elemente 
,albanese“ din limba noastră, pe care numai filologii 
continuă să le afirme că sînt împrumutate din alba- 
nesă, sînt de fapt vechi elemente traco-ilirice, căci 
nu era să împrumutăm doar noţiuni fundamentale din 

limbă de la Albanesi, in coltişorul în care trăiau ei! 
În aceste părţi ilirice cucerite de Romani se înte- 
meiase un număr însemnat de înfloritoare oraşe ro- 
mane. Regiunea internă a fost şi ea foarte adînc ro- 
manisată, atît de adînc, încît multă vreme după venirea 
Slavilor în aceste părţi a existat o îndoită populaţie 
romanică, din care una trăieşte pînă acum, Arominii, 
iar cealaltă a dispărut în zilele noastre. Căci insulele 
de lîngă termul Mării Adriatice au fost locuite în 
timpurile mai vechi de o populaţie perfect romanisată, 
şi în ele, ca şi în oraşele de pe litoral, se vorbia o 
limbă romanică pe care a studiat-o d-I Bartoli la cel 
din urmă ce a vorbit-o, o limbă m care se intil- 
neşte un amestec de veche latină şi de italiană, ca, 
pe alocuri, în actele Statului ragusan. 

Dar, revenind la ceia ce ziceam : în regiunea İliri- 
cului, unde romanitatea a lăsat urme aşa de adinci, 
Slavii se aşează înnainte de veacul al X-lea. Aici apar 
cele d'intiu formaţiuni de Stat al Sirbilor. Aceste 
formațiuni sînt însă în legătură cu Apusul: ele mau 
caracterul oriental, ortodox, bizantin, îndreptat spre 
Constantinopol, ci toate legăturile sînt către Italia. 
Influenţa religioasă care vine din Italia este influenţă 
catolică, civilisatia de acolo e latină, limba cultă 
care vine din părţile acestea nu este limba grecească 
a Constantinopolului, ci limba latină, apoi cea italiană. 
Serbia, începută în regiunile acestea, prin formaţiuni 
mici de Stat, care capătă mai tirziu titiul regal fără 
ca regalitatea să se poată desvolta mai multă vreme, 
a pornit deci cu un caracter pe care Serbia d'inainte 
de războiu nu l-a avut niciodată, adecă legătură cu 
latinitatea, legătură cu catolicismul, îndreptarea spre 
Vest, un fel de frötie cu Italia. La leagănul său Ser- 
bia politică este în cea mai strinsă legătură cu ince- 
puturile propriei noastre vieţi naţionale, pentru că, 

dacă dela Serbia d'intiiu trecem la cea d'intiiu Ro- 
mönie, iată ce trebuie să spunem în această privinţă. 

Cea d”intfiu viaţă romănească a fost represintată, 
pe lingă locuitorii aceştia romanici din insulele şi de 
pe coastele Mării Adriatice, de populaţia care trăia 
în regiunile muntoase ce mărgenesc această Mare. 
Prin urmare Arominii, Rominii din Peninsula Balca- 
nică, din Pind, sînt mult mai vechi decît, în ce pri- 
veşte consolidarea lor, ajungerea la conştiinţa natio- 
nala şi putinţa de a desvolta o cultură, oricît de 
începătoare şi naivă, şi, precum Sirbii, în cea d'in- 
tîiu Serbie, au fost influenfati de Apus, tot supt in- 
fluența apuseană s'a desvoltat şi această romanitate 
a noastră din Vestul peninsulei balcanice, care era 
foarte întinsă, atît de întinsă, încît Tesalia era o 
„Mare Tarâ-Româneascâ“, o „Vlahie Mare“, şi pe 
lîngă aceasta exista o , Tarâ-Româneascâ de sus“ şi 
o ,Tarâ-Romineascâ mică“ în regiuniie de la Sudul 
Tesaliei. Şi penetratia romănească in Peninsula Bal- 
canicâ era aşa de puternicâ, incit câlugârii de la 
Muntele Athos erau İncunjurati de populaţie româ- 
nească şi se feriau, pentru sufletul lor, de femeile 
, Vlahilor“ ; muntele Olimp se ridica de-asupra unui 
ţinut cu desâvirşire romănesc, 

Această parte a romînimii a fost trezită mai curînd 
la cultură prin influenţele occidentale, pr.n faptul ca 
pe malul acesta era o influenţă venețiană ce venia 
pe cale de comerţ, ca şi prin aceia că, din Sudul 
Italiei, Normanzii, apoi Angevinii, cele două forma- 
tiuni de Stat succesive, căutară să stâpineascâ partea 
opusă a Adriaticei, şi, cum treceau armate de cavaleri 
prin regiunile romăneşti, evident că de pe urma stră- 
baterii lor de către oameni cari aduceau civilisafia 
apuseană, această civilisatie pătrundea in mijlocul 
populaţiei noastre, şi mai ales se stirnia o viață mai 

puternică prin acest contact cu represintantii civili- 
satiei latine din Occident. Este exact acelaşi lucru 
care s'a întîmplat în timpul marelui războiu cu pâ- 
trunderea armatelor italiene şi francese în aceste re- 
giuni macedonene. La cea d'intîiu atingere cu con- 
ştiinţa romănească şi cea albanesă, s'au produs mani- 
festări naţionale atît de impunătoare, încît şi o armată 
şi alta au trebuit să proclame pentru Albanesi po- 
sibilitatea de existenţă ca Stat deosebit, iar pentru 
Aromini făgăduielile de o viaţă mai bună, care din 
nenorocire mau putut pină acum să fie indeplinite. 

În mintea multora dintre ascultători, cari întrebuin- 
teazâ cărţile obişnuite de istorie a Românilor, de 
obiceiu rele, se poartă un Imperiu'romîno-bulgar. De: 
fapt ma existat în aceste regiuni niciun Imperiu 
romino-bulgar. Întîiu de toate, Imperiu este Imperiul 
roman, oriunde ar îi; Imperiul nu poate fi nici bul- 
gar, nici sîrb, nici grecesc;el nu poate fi decit con- 
tinuarea vechiului Imperiu roman: forma romană pe 
care o poate întrebuința ori ce nație, dar care rămîne 
ce a fost, pur romană. 

În ce priveşte Statul întemeiat de păstorii din Pind 
la sfîrşitul secolului al XIl-lea şi care s'a întărit la 
începutul celui următor, ela căpătat un fel de coroană 
imperială pe care Papa a dat-o cu oarecare reservă—, 
lonitâ „Vlahul“ zicea întrun fel, Papa se făcea că 
înțelege intr”alt fel, şi o întreagă corespondenţă s'a 
schimbat astfel, fiecare făcîndu-se a ignora sensul pe 
care-l da celalt formaţiunii de Stat care se întemeiase. 
Statul acesta a fost întemeiat de Romini, probabil şi 
cu anumite elemente albanese, şi acest Stat, pe care 
noi l-am botezat fără nicio noimă eromino-bulgarə, 
a luat de la Bulgari, la începuturile sale, un singur 
lucru, forma politică. În Balcani, pe vremea aceia ori 
erai „Romeu», Bizantin, ori, dacă erai adversar «Ro- 

meu'ui>, trebuia să fii Bulgar, a doua formă politică 
posibilă. Este tot aşa cum, supt raportul religios, în 
Balcani, pînă dăunăzi, multi se chemau a fi Greci, 
nu pentru că erau Greci, ci fiindcă aparţineau Patriar- 
hatului grecesc, şi alţii erau socotiți Bulgari, nu pentru 
că erau Bulgari, ci pentru că stăteau în legătură cu 
organisarea patriarhală bulgărească, precum, iarăşi, 
era Sirb cine avea legătură cu arhiereul sirbesc. 
Petru şi Asan, revoltați împotriva puterii bizantine, 
puteau crede că era mai preferabil să fie continuatorii 
"Țaratului bulgar decit să recunoască lipsa lor de legi- 
timitate ca simpli şefi de răscoală biruitoare. Lumea 
umblă după legitimităţi şi le iea de unde le găseşte, 
chiar cu anume sacrificii; pierde cineva din fond, 
dar are în schimb faţada. Se va zice: mare lucru? 
De sigur că mare lucru pe atunci, căci fusese la Presla- 
vul de ia Marea Neagră un şir întreg de stâpinitori 
înrudiţi cu Bizanțul, şi pentru că Patriarhia era forma 
cea mai înnalta, nu numai religioasă, dar şi culturală, 
pe vremea aceia, şi, deci, astfel, ciobanii dobindiau o 
fatada culturală şi politică prin faptul că-şi însuşiau 
un titlu care nu li aparţinea ca rasă, dar putea sa ser- 
vească stabilirii dreptului lor de existență permanentă. 


IV. 


Acum râmine sâ trecem la celelalte douâ alcâtuiri 
ale Sirbilor şi Rominilor, lăsînd Ja urmă Romănia de pe 
ter toriul dinnainte de războiu şi Serbia din acelaşi timp. 

În momentul cînd asupra masei sirbeşti din Pe- 
ninsula Balcanică s'a întins influenta bulgărească 
venită de la Marea Neagră, şi în acela cînd, pentru 
a se crea primul Stat sirbesc, a venit cealaltă in- 
fluenti, apuseană, romană, catolică, italiană, in mo- 
mentul acela latinitatea sa întins, intro formă de 
împrumut, asupra altei părți din teritoriul ocupat de 


Romüni şi Slavi. 2 

Sirbi. Anume: Sirbii nu se găsiau, cum am Spus, nu- 
mai în Peninsula Balcanică, ci şi în Croaţia şi în 
teritoriul sloven luat acum din lichidarea Austriei şi 
care dau astăzi două din cele trei titluri ale stăpi- 
nitorului Sirbilor uniţi. În aceste regiuni Sirbii aveau 
o organisaţie patriarhală cu jupe, în fruntea cărora 
se găsia jupanul — pănă la jupanul cel mai mare, 
Marele-Jupan, — precum noi aveam la-inceput juzii 
noştri, de unde vine judeţul — şi hotarele judeţelor 
noastre de astăzi corespund cu ale judeţelor de odi- 
nioari —, iar peste juzi s'au aşternut Voevozii, cari 
sînt ducii franci ai lui Carol-cel-Mare stâpinind in 
regiunea Panoniei. Aici Slavii de la Nordul Dunării. 
Savei şi Dravei, Sirbii cari se găsiau în calea altor 
influențe, s'au găsit uniţi întiiu supt influenţa pă- 
trunderii în Răsărit a Statului franc. Dar Statul 
acesta, cu tot numele său, nu represinta decit civi- 
lisatia latină in ce priveşte basele sale şi, in ce pri- 
veşte titlul imperial, o delegaţie a stâpinirii apostolice. 
Prin urmare latinitatea naţională şi latinitatea reli- 
gioasă, care înnaintau în părţile acestea slave de la 
, Drava, Sava şi Dunăre, mergind spre Panonia, contra 
Avarilor. S”a întemeiat aici o marcă peste Slavi. Oş- 
tle lui Carol-cel-Mare, păşind în părţile Dunării 
mijlocii, au trecut dincolo de dinsa, şi cefâtile cele 
mai vechi, şi ale Slavilor şi ale noastre, sint in le- 
gătură, nu cu organisatii proprii sirbeşti şi româneşti, 
ci cu alcătuirea militară a Imperiului carolingian, al- 
câluire care se răzima pe cetăţi avînd un şef religios, 
episcopul, şi un burgrav, sau pircălab militar, iar, 
apoi, în jurul cetăţii se făcea o formaţiune rurală, 
de unde pornia mai tirziu civilisarea regiunilor bar- 
bare din vecinătate. 

Sa creat în felul acesta o alta Serbie pe lingă 
Serbia balcanică. Pe lingă cea formată la malul 

Mării Adriatice supt influenţe venite din Italia, şi în 
jegătură cu Biserica romană, s'a format la Nordul 
liniei Sava-Drava-Dunăre, în părţile Slavoniei şi 
Croaţiei, o a doua Serbie, influentata şi ea de lati- 
mitate, dar de latinitatea ce pleacă din Galia cu oştile 
lui Carol-cel-Mare. Titlul cel mai - vechiu al regelui 
la Sirbi este Cral, care nu-i decit conruptia nu- 
melui lui Carol; Voevodul sirbesc — am spus-o — 
nu este decît ducele franc. 

Dar de la o bucată de vreme Statul carolingian, 
Imperiul cel nou, a vrut să trăiască pentru dinsul , 
Papa însa-l făcuse pentru sine, pentru Biserica ro- 
mană, nu ca să existeca Stat independent, ci pentru 
ca să se găsească totdeauna în funcţie de cruciată. 
“Cum urmaşii lui Carol-cel-Mare au uitat că atirnâ de 
Papalitate, că scopurile lor sint ale Scaunului ponti- 
Tical, iar nu ale dinastiei lor proprii, şi, apoi, au şi 
decăzut Carolingienii, Roma a căutat altă nație bar- 
bară pe care s'o pună în funcţie de a continua cru- 
ciata, un popor mai mâruntel, fără importanță pănă 
atunci, fără mari calităţi politice, fără viitor deo- 
sebit, incapabil de independenţă. Şi astfel a găsit pe 
Unguri, cari în momentul acela erau pâgini, abia 
aşezaţi în Panonia, cu o civilisatie rudimentară, îm- 
prumutată de la Franci, de la Slavii din Apus, şi 
asupra Ungurilor au trecut deci misiunea de cruciată 
pe care o avuseră odinioară Împărații carolingieni. 
Na existat niciodată un Stat naţional unguresc: 
aceasta este o zădarnică şi periculoasă închipuire. 
Noi, cind am constituit stâtuleful nostru la Argeş, 
1-am constituit pe basa unei idei naţionale, şi de 
aceia i-am zis: , Tarâ-Româneascâ“. Făceam un Stat 
modern, cu caracter teritorial şi naţional în acelaşi 
timp. Statul unguresc însă nu sa făcut de la sine, 
pe basa civilisatiei Maghiarilor şi potrivit ideii lor 

politice. Ei nici n”au noţiunea Statului teritoria , ef 
au, cum este natural la un popor strămutat, con- 
ceptia Statului de triburi, de semintii. De aceia a 
venit legendarul Arpad cu atitia şefi, şi fiecare a 
luat o bandă de pămînt. Nu pămîntul era important, 
ci tribul şi şeful tribului. Ungurii, de la ei, n'ar fi 
ajuns niciodată să se aşeze statornic pe un pă- 
mint şi din această aşezare să iasă noțiunea Sta- 
tului teritorial, capabil de evoluţie. 

Cînd Papa a făcut deci din Voevodul Voic-Ştefan 
un rege, — se întrebuinţase întiiu titlul de Voevod, 
titlu slav, pentru ca să ajungă pe urmă un sfint rege,— 
cînd s'a acordat o coroană regală Unguri'or, ea n'a 
represintat naţia lor, ci misiunea care li se atribuia 
de Scaunul apostolic. A fost sabia din mîna Papei, 
sabie totdeauna gata de a tăia în Necredincioşi. Dar, 
cînd misiunea aceasta li-a fost atribuită Ungurii că- 
pătau în acelaşi timp dreptul de a ocupa orice teritoriu 
în numele crucii latine, şi teritoriul ocupat în rîndul în- 
tiu a fost cel slav care se întindea la Nord de linia 
daspârtitoare între Peninsula Balcanică şi Europa 
centrală. 

Croafii, partea care a venit întiiu, căutaseră şi ei 
să-şi întemeieze un Stat; ei au avut în fruntea lor, 
pentru un moment, un rege, asămănător celui de la 
Marea Adriatică, rege in legătură cu Papa, rege ca- 
tolic. Cînd Ungurii au căpâtat misiunea lor aposto- 
lică, ei au suprimat Statul croat. Nu numai atît, dar, 
atribuindu-şi misiunea de catolicisare a tuturor şi de 
menţinere a elementelor catolice în mina lor, ei s'au 
întins şi în Dalmația, şi încoronarea regelui ungar al 
Dalmației s'a tăcut la Belgradu! maritim, la Biogradul 
de la Marea Adriatică. 

Aşa încît a doua Serbie se întemeiază întiiu inde- 
pendent, în regiunile acestea sloveno-croate ; asupra - 

ei vine misiunea apostolică încredințată regalității 
ungurești arpadiene ; apoi regalitatea aceasta, după 
ce se substituie formaţiunii independente sîrbeşti- din 
regiunea arătată, trece şi în Balcani şi” încearcă la 
Biograd să formeze un centru al unei vieţi slave su- 
puse Ungurilor, care viaţă, dacă sar fi menţinut, ar 
îi înlăturat pentru totdeauna putinţa alcătuirii unei 
vieti neatirnate a elementului slav din Peninsula Bal- 
'canicâ de Vest. A 

Această a doua Serbie era cu mult prea puternică 
în regiunile acestea croate pentru ca să poată suferi 
o desnafionalisare din partea Ungurilor, desnationa- 
lisare evident inconştientă, căci nimeni nu s'ar fi 
putut gîndi la desnationalisarea în vederea unui prin- 
cipiu. Croaţii au ramas deci supt învelişul unguresc. 
Între Serbia din partea apuseană a Peninsulei Balca- 
nice şi între Serbia din regiunea asupra căreia ne-am 
oprit acum în urmă, este o deosebire, foarte mare; 
de o parte bate vintul Italiei, vint de originalitate, 
de iniţiativă, de creafiune spontanee în toate dome- 
nille. Tot ceia ce Sirbii au avut mai vioiu în viaţa 
lor medievală şi în cele d'intiiu timpuri ale epocei 
moderne vine din această regiune dalmatină, cu ad- 
mirabile oraşe ca Ragusa, care a concentrat un mo- 
ment ceia ce rasa putea da mai înalt ca manifestare 
culturală, pe cînd în părţile încăpute supt stăpînirea 
Ungurilor, de şi catolicismul a rămas, de şi influența 
apuseană se exercită şi mai departe, caracterul Sta- 
tului stâpinitor a impus altă viaţă, mult mai putin liberă, 
care se concentrează mai ales în două eleniente: în 
religie, prin catolicism — ni aducem aminte de rolul 
foarte mare pe care l-a avut în aceste regiuni un epis- 
cop Strossmeyer—şi, pe de altă parte, aici nafionali- 
tatea nu s'a strîns ca în Peninsula Balcanică, în viaţa 
orăşenească şi în cultura orăşenească, ci în viaţa de 

țară. Faţă de tradiţiile orăşeneşti din Balcani, avem 
aici tradiţiile terâneşti. 

Ei bine, cînd s'a întemeiat această a doua Serbie, 
a început să prindă formă a doua Tarâ-Româneascâ, 
“şi ea se cristalisează şi se menţine în Ardeal. 

Nu mai vorbesc de teoriile lui Roesler şi Hunfâlvy,. 
care ne făceau să venim din Peninsula Balcanică în 
veacul al XIII-lea sau al XIV-lea, ceia ce este o ne- 
gare a bunului simţ, căci, nu se mută un întreg popor 
aşezat şi nu se putcau petrece în aceste secole lu-- 
cruri pe care ni le putem închipui posibile în timpul 
nostru, cînd cineva, de bună voia lui, dacă are la 
indeminâ căile ferate şi vapoarele, îşi poate schimba 
tara, aşa cum milioane de Irlandesi au plecat ca să 
se aşeze în Statele Unite ori alte populații, umblind 
după o viaţă mai bună, părăsesc teritoriul lor de 
origine ca să caute aşezări mai prielnice aiurea. Omul 
vechiu era cum nu ne închipuim noi de mult legat de 
pămînt, indiferent de soarta pe care o putea găsi pe 
pămîntul acela. Noi umblăm după bogății cu care 
de cele mai multe ori n”avem ce face şi care ni con- 
sumă viața, dar pe vremurile acelea, cînd condiţiile 
de viaţă erau foarte simple, strămutările acestea sînt 
absolut neexplicabile. Să ne gindim la ce sufăr 
Italienii din Sud de pe urma cutremurelor, la cei din 
Messina, cari şi astăzi stau în căsuliile lor de lemn 
făcute după sistemul iapones: dacă omul nu se teme: 
de pămîntul care se mişcă supt dînsul şi-l arde cînd 
răstoarnă locuinţile, cu atît mai puţin se putea teme 
de trecerea, cu totul fortuită şi răpede încheiată, a 
unor năvălitori cari au de cele mai multe ori acelaşi 
caracter ca şi al populaţiei năvălite. Nu e însă locul 
„să se spuie mai mult despre zădrnicia acestor 1po-- 
teze. Dar, pentru a pomeni un argument al adver- 
sarilor continuității noastre pe pămîntul care-l ocupăm 

noi acum, dacă se zice: Rominii din Ardeal au stat 
totdeauna intro situaţie foarte înjosită față de stă- 
pînitorii unguri ca şi faţă de coloniştii saşi şi 
faţă de populaţia secuiaseă aşezată în munţii Mcl- 
dovei, unde a îndeplinit funcțiunile de străjeri la 
graniţă, şi aceasta ar dovedi că Rominii sînt venetici, 
aşezaţi cine ştie cum, tolerati, şi de aceia fără nici- 
un fel de drepturi. E tocmai contrariul: Cel mai ne- 
norocit om într'un pămînt asupra căruia se aşterne 
o stăpinire străină este băştinaşul, căci el rămîne, 
orice sar face; pe dinsul nu-l tine o generaţie, ci 
picioarele İnf poartă greutatea tuturor generaţiilor 
care au trăit înnainte şi care-l trag către törina în 
care sînt îngropate, pe cită vreme colonistul nu-ți 
vine decit dacă-i asiguri cele mai bune condiţii: 
altfel nu-şi părăseşte teritoriul de obirşie. Dovadă 
este că nicăieri Rominii n'au avut condiţii mai bune 
decit în partea Galiției unde au fost colonisati în 
veacul al XV-lea şi al XVI-lea de regii poloni: acolo 
şefii satelor sînt absolut stăpîni peste feranii lor, şi 
nu se amestecă regalitatea în nimic. 

Romînii în părţile ardelene au fost fără îndoială 
totdeauna ; n'a fost niciun motiv care să-i fi scos 
de acolo şi niciunul care să-i fi dus înnapoi. Dacă 
s'ar fi întors, ne putem gîndi că erau aşa de multe 
izvoare, incit măcar unul singur ar fi arătat aceasta, 
Şi casul nu se iİnfilneşte niciodată. Ei trăiau pe un 
petec de Tarâ-Româneascâ, şi pe acest petec au venit 
Ungurii foarte tirziu. Aceasta: se recunoaşte şi de 
învățații saşi, iar părintele Karacsönyi din Oradea- 
Mare are prea mare interes ca să o recunoască şi să 
nu persiste, dintr'un interes naţional aşa de vajnic, 
în erorile trecutului. Este foarte sigur ca pînă la în- 
ceputul secolului al XII-lea n'a fost aşezare temeinică 
ungurească în Ardeal, şi s'a mârgenit penetrarea un" 

gurească numai la unghiul vechiului Bălgrad, de crea- 
tune slavo-romînă. pe locul, fără îndoială, al unui 
burg de extremă graniţă al mărcii carolingiene. Acolo 
Sau aşezat episcopul, ostaşii cari apărau cetatea, 
- stapinind numai populaţia din prejur, care stătea şi 
supt cirja episcopului şi supt sabia apărătorului mi- 
Mitar al cetăţii. De acolo s'a intins stăpînirea ungu- 
rească asupra Ardealului, în împrejur:ri foarte grele. 

Nimeni nu ocupă o tara decît din prisosul lui. Mai 
ales în timpurile vechi, cînd stăpinitorii popoarelor 
nu erau minafi de ambițiile celor din epoca modernă şi 
cînd, ca să coloniseze Sudul Ardealului, au fost nevoiţi 
Ungurii să aducă pe „Flandrii“ de la Rin, îşi poate 
închipui cineva că nu prisosul rasei ungureşti a fost 
cel care a ocupat Ardealul. Nicăiri, de altfel, în Ardeal, 
afară de oraşele create şi sporite artificial, nu se în- 
tilneşte — ceia ce este cu totul caracteristic pentru 
o ocupaţie serioasă a unei rase în plină desvoltare— 
un simbure puternic de viaţă ungurească, ci Ungurii 
se vad risipiţi ici colo, după hasardul împrăştierii; 
elemente care la început se găsiau numai în centrele 
de exploatare economică sau fa punctele de basă ale 
graniţei. 

S'a întemeiat deci in Ardeal o altă Romănie, a cării 
viaţă s'a resumat — ca şi la „Sirbii” croaţi, cari au 
trait cu acelaşi regim şi în aceleaşi împrejurâri, supt 
Stapinirea Coroanei Sfîntului Ştefan — în preoţi şi 
terani. 

Rominii din Peninsula Balcanică sînt sau ciobani, 
sau chervanagii, sau negustori,—şi ce negustori! Ne- 
gustori cari au mers pină în America, la Philadelphia, 
după ce au întemeiat la Pesta şi mai ales la Viena 
colonii înfloritoare şi au dat Companiilor de comerţ 
din Ardeal negustori vestiți. Sau sint meşteşugari ad- 
mirabili, în anumite domenii foarte delicate ale artei. 

Romfnii din cealaltă Romănie, de supt Unguri, au fost 
înnainte "de toate muncitori de pâmint, şi cei ce s'au 
ridicat din mijlocul lor au constituit preoțimea. 


V. 


După ce am văzut a doua Serbie şi a doua Ro- 
mănie, să venim la a treia Serbie şi la a treia Ro- 
mănie, care au avut putinţa de a se desvolta şi mi- 
siunea de a desrobi pe celelalte două. 

Serbia care a format regatul de mai tîrziu s'a al- 
cătuit, intfiu în adincul Peninsulei Balcanice, in re- 
giunea de la Ras, pe la Novibazar, de unde Statul 
s'a numit Rascia. 

Rascia aceasta din interior era supusă influențelor 
greceşti, ortodoxe, şi ea a prins chiag în momentul 
cînd Împăratul Manuil Comnenul se luptă cu Ungurii, 
în secolul al XIl-lea. Din această framintare necon- 
tenită s'a ajuns la o întărire şi o îndesire a populaţiei 
şi la putinţa constituirii unui Stat. 

A fost foarte multă vreme o rivalitate între Sirbul 
ortodox bizantin din interior şi Sirbul catolic latin 
de la Marea Adriatică, şi s'a ivit întrebarea: care din 
doi va birui? Va birui Serbia dela Marea Adriatică, 
aceasta însemna deschiderea Peninsulei Baicanice 
pentru influenţa italiană şi pentru religia catolică; va 
birui Serbia interioară, elementul conducător în viaţa 
sîrbească, factorul de progres politic şi cultural va 
fi de natură bizantină şi ortodoxă. Anume împreju- 
râr, asupra cărora nu este locul să mă întind, anume 
concurente la Marea Adriatică, înnainte de toate a 
Veneţiei, au împiedecat să se consolideze Statul sir- 
besc de acolo, şi celalt a crescut în lupte foarte 
grele, pentru independenţă, cu Bizantinii şi, pentru 
fixarea unui hotar, cu Ungurii. Atunci Ungurii, la un 

moment dat, pătrund în Peninsulă şi împart această 
Serbie în două, creînd şi un Banat al Bosniei, din 
care la un moment sa făcut un regat pentru toţi 
Sirbii, care a trăit pînă în secolul al XV-lea, cînd a 
fost cotropit de Turci. Serbia balcanică independentă 
a fost astfel micşorată prin pătrunderea nouă a Un- 
gurilor dincoace de Dunăre. Şi trebuie să relevez că în 
această Bosnie era pe cale să se creeze şi o Serbie 
shismatică, a bogomiilor patareni. 

Luptind cu foarte mari greutăţi, Statul liber s'a 
desvoltat supt influența culturii orientale şi a ajuns 
la o mare strălucire supt Ştefan Duşan, din secolul 
al XIV-lea, care a aspirat la o coroană imperială, 
pentru ca, în secolul următor, înnaintea pătrunderii 
otomane, acest Stat să dispară. Atunci poporul de 
aici a trăit secole întregi supt stăpînirea Turcilor, 
cari i-au lăsat, din tot ce poseda în vremea inde" 
pendentei, numai organisatia bisericească, lîngă care 
sa putut prinde şi ceva cultură. Însă supt acoperişul 
stăpînirii turceşti teranul trăia în condiţii mai bune 
decît fetanul dintr'un Stat liber, — şi, cu cît un Stat 
creştin era mai glorios, cu atit situaţia teranului de- 
venia mai proastă, pe cînd, cu cît un Stat creştin 
ducea mai puţine războaie şi făcea o politică mai 
putin mare, cu atit teranul răsufla mai bine, iar unde 
Statul dispărea cu desăvirşire şi rămînea numai Im- 
periul otoman, acesta cruța totdeauna pe supuşii 
direcți şi apăsa în schimb asupra celor indirecti, şi 
mai ales asupra învinşilor. Aşa fiind, terânimea a 
avut în Serbia o desvoltare mai bună. 

La începutul secolului al XIX-lea s'a răsculat Serbia 
împotriva Turcilor. Nu s'a răsculat boierimea de odi- 
nioară, care dispăruse în luptele cu Turcii, şi în Ma- 
cedonia şi în Serbia Veche, propriu-zisă, iar în :ce 
priveşte pe Bosnieci, boierimea trecuse la Islam şi 

căpătase o conştiinţă mohammedanâ, care, unită cu 
dorința de a-şi păstra pămîntul, pe care altfel l-ar 
fi pierdut, prin confiscare, a desfăcut din corpul 
naţiunii sirbeşti o parte esential3,—şi astăzi Serbia are 
greutăți foarte mari în ce priveşte pe begii bosnieci, 
mâguliti de stăpînirea austriacă şi cari consideră si- 
tuatia lor actuală ca o scădere. Acelaşi lucru şi in 
Herţegovina, partea din Bosnia care s'a format de la 
o bucată de vreme către Marea Adriatică, ducat deo- 
sebit (ducele se zice herteg, din germ. Herzog; Her- 
tegovina înseamnă deci partea ducală a Bosniei pe 
lîngă Bosnia regală). 

Teranii liberi din Serbia s'au ridicat supt condu- 
cerea unor şefi în rivalitate unul cu altul, dintre cari 
unul, Caragheorghe, poate Aromin, fiind „Gheorghe 
cel Negru“, este bunicul regelui Petru şi strâbunul 
lui Alexandru I-iu. La 1804 el ridica steagul răscoalei 
pe teritoriul sirbesc şi era ajutat şi de pandurii noş- 
tri, cu Tudor Vladimirescu. Pe la 1815 el se gă- 
sia prin părțile noastre basarabens ca refugiat, cum, 
de altfel, întreaga familie Caraghorghevici a fost în 
continue relatiuni cu principatul muntean de odi- 
nioară. 


Acum, corespunzind Serbiei ortodoxe răsăritene, 
s”a întemeiat cea de-a treia Romănie, Romănia repre- 
sintată de principatui muntean din Argeş şi de prin- 
cipatul moldovenesc, format întîiu la Baia, în ținutul 
Sucevei, şi inaintind către Siretiu şi Suceava. Cele 
două principate au trăit unul lîngă altul cam aşa cum 
au trăit unul lîngă altul Statul sirbesc şi Statul bos- 
niac : numai cît aceste două nu sau reunit pînă în 
“momentul fericit cînd marele războiu a adus unitatea 
tuturor Sirbilor, pe cînd între Moldova şi Muntenia, — 
care s'au menţinut în fata stăpinirii turceşti, pastrind 

totdeauna o perfectă autonomie, — au fost continue 
legături. De fapt, Unirea de la 1859 nu înseamnă un 
act nou, ci pecetluirea unei vieţi seculare. Ea se poate 
zice că a fost la originea formațiunilor romăneşti : 
altfel Statul din Argeş n'ar fi fost chemat „a toată 
Tara-Româneascâ“. Moldova era o disidență, care s.a 
simţit puţin ca atare, şi cei d'intiiu Domni ai ei se 
intitulau «Domni româneşti ai terii Moldovei», pentru 
ca pe urmă numai să-şi zică „Domni ai terii Moldo- 
vei“. Şi în lupta dintre un principat şi celalt parcă 
era necesitatea confundării: în duşmănia aceasta se 
ascundea, am zice, o imbrâtişare. 

Cum Statul sirbesc din Balcani a izbutit să reu- 
nească elementele din celelalte două Sirbii, tot aşa 
Statul romănesc orientat către Răsărit, Statul romă- 
nesc bizantino-ottodox a izbutit să cuprindă in ace- 
leaşi hotare elementele trăind pănă atunci supt stă- 
piniri străine ale celorlalte Romănii. 

Vin la conclusia care se poate trage. 

Evident, toţi dorim să se ajungă în Romănia la o 
unitate perfectă ; de sigur ca şi în Serbia pafriotii nu 
doresc decît ca Sîrbul croat, care scrie cu litere la- 
tine şi care e catolic şi are anume tendinţe politice 
pe care Belgradul nu le aprobă — şi are dreptate, 
dar nu le poate înlătura de pe o zi pe alta, — să 
ajungă la cea mai perfectă unitate cu fratele său 
«balcanic» şi să dispară problema mohammedanilor din 
Bosnia şi Herţegovina, precum şi amintirea austriacă 
pe termul Mării Adriatice, să se ajungă la visul fru- 
mos al unor oameni uniţi cu cuiletul cum sînt uniţi 
materialmente prin presenta tuturora în acelaşi Stat. 
Tot aşa dorim şi noi ca Rominii din Cernăuţi să uite 
cu desâvirşire stăpinirea austriacă supt care au stat 

un secol şi mai bine, să nu mai fie pe acolo persoane 
«deutsch erzogen“ care să declare că totuşi în tre- 
cutul austriac nu erau toate lucrurile rele şi să re- 
cunoască şi aceia că nici supt dominaţia romănească 
nu sint toate lucrurile aşa de grozave, că împrejură- 
rile-s grele pentru toată lumea, supt orice dominație. 

De sigur că va veni un timp cind în munţii Mara- 
murăşului preotul care a stat în mai strinsă legătură 
cu cultura maghiară ce străjuia de toate părţile, va 
ajunge să semene, de şi rămiind legat de credinţa lui 
deosebită prin alipirea de Roma, cu preotul din Bucu- 
reşti, Brăila sau laşi, care şi el, la rindul lui, işi va 
da silinta să se ridice la treapta | e care o cerecul- 
tura timpurilor noastre de la orice slujitor al lui 
Dumnezeu trăind în mijlocul oamenilor civilisafi. 
Evident, dorim şi noi ca Basarabeanul din Tighinea, 
cînd va merge la Oradea-Mare, să se înțeleagă per- 
fect supt toate raporturile cu Rominii pe cari-i va 
găsi acolo, şi nici Basarabeanul din Tighinea să nu 
ştie mai multă rusească decît Crişanul din Oradea- 
Mare, nici persoana din Oradea- Mare mai multă un- 
gurească decît Basarabeanul de la Tighinea. Sint lu- 
cruri pe care le dorim, dar nu toate lucrurile pe care le 
dorim se pot înfăptui pe dată, mai ales că nici nu 
trebuie să faci silă naturii. Atunci, deosebirile care 
există astăzi vor rămînea multă vreme între cele trei 
Serbii, de o parte, - între cele trei Romănii, de altă 
parte. Sint caractere istorice pe care le-a impus viața 
timp de decenii pentru unele regiuni. 

Omul cuminte zice aşa: am un capital plasat in 
mai multe bănci; a-l strînge laolaltă nu însemnă 
să ignorez tot ce am depus aiurea ca să păstrez nu- 
mai ce am în casa de fier. Capitalul noastru moral 
se afla în bănci deosebite şi, dacă vrea cineva să-l 
stringă, trebuie s”o facă după un anume sistem, iar 

nu să primejduiască o mare parte din capital numai 
pentru că a fost depus în bănci străine, şi se simte. 

A face ca Bucureştii să stăpînească Romănia sau 
Belgradul Serbia, aceasta înseamnă a imputina pa- 
trimoniul moral al fiecării din aceste națiuni. Trebuie 
să înlăturăm tot ceia ce nu convine, dar să nu pier- 
dem nimic din ce poate să servească pentru consti- 
tuirea unei vieţi naţionale care nu va fi deplină de- 
cît în momentul cînd toate glasurile se vor reuni în 
acelaşi concert, iar nu să se suprime glasurile diver- 
gente în dorința unui puternic solo, care să vie nu 
mai din capitala balcanică a Serbiei sau din capitala, 
guasi-balcanicâ, dunăreană, să zicem, a Rominilor. 
Şi, pe de altă parte, findcă o să avem legături din ce în 
ce mai strinse cu lumea 'n mijlocul căreia ne găsim, 
trebuie să fie cineva lipsit, nu numai de orice simţ 
politic, dar de orice simţ al realităţii, ca să nu-şi 
dea sama de un lucru: că, atunci cînd avem în faţa 
noastră două revanşe, pe care timp de mai multe. 
generaţii le vor găsi în fiecare moment al greutăților 
lor şi Serbia şi Romănia: revanşa ungurească şi re- 
vanşa germană, nu poate să existe mai mare prostie 
decit să se zgîndărească probleme de viitor atunci 
cînd avem tot interesul de a păstra o perfectă soli- 
daritate, făcînd un front unic pericolului mai apropiat. 

S'a vorbit de frontul unic în politica internă, şi nu 
s'a putut înfăptui; dar trebuie făcut un front unic 
în ce priveşte primejdia externă. Atâtă vreme cît va 
exista un suflet unguresc neîmpăcat, cit va exista o 
inimă germană care să bată pentru vremurile d'inainte 
de 1916, este cea mai mare greşală să se caute între 
Sirbi şi Romini ce poate despărți, în loc să se caute 
ce poate să întărească apărarea noastră comună, care 
nu provoacă, dar e gata să stringă toate puterile 
pentru a apăra ceia ce s'a cişligat. 

Şi, fiindcă este vorba de posibilitatea discuţiei şi 
înțelegerii în viitor, de oare ce sînt trei Serbii şi trei 
"Romănii, eu am o părere : în divergentele care sînt, în 
punctele de discuţie pe care nimeni nu le neagă, 
dar nimeni nu trebuie să le exagereze, este mai bine ” 
să lăsăm ca fiecare din cele trei Serbii să se inte- 
leagă cu partea corespunzătoare din cele trei Ro- 
mănii. 
> E vorba de ceva în legătură cu Peninsula Balcanică 
sau de probleme către Marea Adriatică ? Rominii din 
acele părţi, Rominii din Macedonia, să stea de vorbă 
cu Sirbii conlocuitori sau vecini ai lor de acolo. 

Sînt sigur că între Macedoneni se vor înțelege mult 
mai bine decit dacă unii vor fi sfătuiţi direct de la 
Bucureşti şi alţii de la Belgrad. Dacă e vorba de 
ceva între Sirbii bănăţeni şi Rominii bănăţeni, să 
lâsâm să vorbească ei între dînşii : au trâit împreună 
au mai multă posibilitate de a găsi un teren comun 
de înțelegere. Şi numai dacă e vorba să facem mare 
diplomaţie, s'o facem între Bucureşti şi Belgrad, care 
atîta treabă au. (Aplause călduroase, îndelung pre- 
lungite.) 

Mi se pare că lucrul cel mai necesar in momentul 
de faţă este de a corecta unele păreri pe care le 
avem despre o mulţime de chestiuni curente, păreri 
primite cine ştie cum, nerevisuite de mai multe ge- 
neraţii, şi care din nenorocire formează în momentul 
de fata basa cugetării noastre în chestiuni esenţiale. 
Aşa încit, oricît de multe conferinţe s'ar ținea cu 
caracter sintetic, care ar revisui puţin aceste temelii 
ale ştiinţei noastre despre noi înşine, trebuie să fie 
— aş zice binevenite, dacă dintr”insele n”ar face parte 
şi conferința mea, — trebuie să fie scusate, chiar dacă 
sint făcute în spaţiul foarte restrins al unui ceas şi 
cu cunoştinti care nau altă pretenţie decit de a fi 
Tost ciştigate cu oarecare muncă. 

Nu orice cunoştinţă este cîştigată prin muncă, dar 
cele care vor fi înfăţişate în această seatâ sînt ciş- 
tigate, nu zic cu foarte multă muncă, dar cu oarecare 
trudă în cursul cercetărilor mele de istorie a Romi- 
nilor, ca şi în cursul cercetărilor mele de istorie uni- 
versală. 

Vă spun de la început că n'aş fi îndrăznit să fac 
o comunicare despre Unguri şi Romini dacă aş fi 
ştiut numai istoria Rominilor şi dacă n'aş fi ştiut in 
acelaşi timp şi istoria Ungurilor; dar, acum citiva 
ani, pentru o colecţie germană, pe o vreme cînd 
aveam relatiuni cu Germania, pentru istoria universală 

în limba germană a lui Helmolt am scris storia 
Ungariei, şi aceasta mi-a permis şi, mai mult decît atit, 
m”a silit să răsfoiesc materia privitoare la istoria re- 
gatului Ungariei şi a naţiunii ungureşti şi să ajung, 
cum ajunge cineva totdeauna cînd înlătură o preju— - 
decată şi cînd se îndreaptă direct la informaţia au- 
tentică, la unele resultate care ar putea să fie co-- 
municate cu folos. 

Adaug că este o deosebire între acest sistem şi un: 
sistem care se întrebuinţează de învățații maghiari cînd: 
vorbesc despre relaţiile dintre Maghiari şi Romini. 

Eu, cînd, din punctul de vedere al naţiunii mele, 
am încercat să studiez aceste relaţii, am ţinut să ştiu: 
ce este o natie şi ce este cealaltă, ce este trecutul: 
unei natii şi trecutul celeilalte, misiunea unei naţii şi 
misiunea celeilalte, valoarea unei naţii şi valoarea 
celeilalte, pe cînd ei, învățații maghiari, cred adesea 
că ajunge pentru a studia relaţiile Maghiarilor cu toate: 
popoarele de pe fata pămîntului să cunoască numai 
istoria Maghiarilor. Cred că acest sistem este foarte: 
expeditiv, mi se pare chiar prea expeditiv şi . din 
această causă capabil de a duce la resultate greşite. 

Cind vorbeşte cineva despre Unguri şi Romini tre- 
buie să se ferească de a presinta lucrurile în bloc. Rău 
lucru este fără îndoială să infâtişezi un subiect sfă- 
rimat în amănuntele lui,tot aşa de rău lucru este însă 
ca el să fie presintat ca un bloc fără a se fi recunoscut 
deosebirile fireşti în care blocul se împarte de la sine. 
Ar fi foarte rău dacă, voind să vorbeşti de relaţiile: 
între două naţiuni, ai presinta numai unele note de 
detaliu care nu S'ar lega între dinsele; şi iarăşi ar fi 
foarte rău cînd o falşă sintesă ar înlocui ştiinţa ade- 
vărată. Ar fi atunci o sintesă vagă. care ar sămăna 
foarte bine cu ce ar prinde un călător din aeroplan 
despre aspectul cîmpului sau oraşelor ce trec supt 


37 


picioarele lui. Ar fi fără îndoială şi aceasta un fel de 
“sintesă, dar nu cred că acel care a câlâtorit aşa prin 
văzduh, dacă s'ar cobori în oraşul pe care l-a văzut 
de-aşa de sus şi într'o astfel de perspectivă, ar re- 
cunoaşte ceva care să semene cu icoana ce i-a rămas 
în minte atunci. 

Aşa fiind, eu prefer, decît să dau încă o sintesă 
vagă, oricit de atrăgătoare, sa fixez de la început 
unele hotare şi între acestea să desfac bucăţi ale 
subiectului care să fie înfăţişate şi logic şi crono- 
logic deosebit. 


Relaţiile noastre cu Ungurii sînt relaţii cu poporul 
unguresc — şi aceasta înseamnă una — şi sînt relaţii 
cu regalitatea ungurească—şi aceasta înseamnă două ; 
sint apoi relaţii cu feudalitatea ungurească, — ceia ce 
înseamnă trei ; şi în sfîrşit relaţii cu tlasa dominantă 
politică ungurească din epoca mai nouă—, şi aceasta 
înseamnă patru. 

Şi, fiecare din aceste bucăţi ale subiectului, odată 
deosebite, trebuiesc înfăţişate separat, iar din alătu- 
rarea celor patru cercetări deosebite se poate lămuri 
întregimea subiectului aşa cum există această între- 
gime în ea însăşi, şi nu în cine ştie ce închipuiri 
greşite din mintea noastră. 

E de modă, în Europa centrală şi apuseană, să 
se vorbească despre natia noastră ca despre una ve- 
nită de ieri de alaltăeri, neavînd niciun fel de merit 
cultural, primind învăţătură de la toată lumea, in- 
capabilă ce a da învăţătură cuiva şi de a ne clasă 
astfel între popoarele care te miri dacă ar putea să 
înveţe ceva de la alţii, necum să transmită ceva din 
fondul lor culturai popoarelor din vecinătatea lor şi 
cu atit mai putin popoarelor mai îndepărtate. lată, 
chiar ieri cetiam într'o tipăritură — care nu se poate 

combate public pentru că a fost răspîndită numai 
între membrii unei anume societăţi şi, prin urmare, 
neavînd calitatea de lucru public, nu poate forma 
obiectul criticilor —, în conferința unui tinâr Bu'gar,. 
trimis întrun mare oraş din Apus ca să facă. pro- 
pagandă, în expunerea ce o făcea înnaintea unui 
auditoriu occidental, pe care voiă să-l ciştige pentru 
natia lui — şi era puţin cam greu, pentru ca naţia lui 
se luptase cu natia din care făcea parte auditoriul 
înnaintea căruia vorbia —, cam acestea: poporul ro- 
mönesc na avut pînă în secolul al XVIII-lea nicio 
literatură şi pinâ atunci s'a hrănit din limba şi litera- 
tura bulgărească. 

Adevărul este, natural, cu totul altul: literatura 
noastră scrisă — cum am arătat în treacăt şi în con- 
Terinta anterioară — este cel puţin de la începutul 
secolu.ui al XV-lea; şi, pentru că prosa noastră 
scrisă este de la inceputul secolului al XV-lea, aceasta 
presupune o activitate poetică cel puţin cu o sută 
de ani înnainte, pentru ca literatura poetică premerge 
totdeauna prosei. lar, în ce priveşte limba şi litera- 
tura bulgărească, aceasta nu este rici limbă bulga- 
rească, nici literatură bulgărească, ci limba de biserică 
şi de cancelarie slavonă, care s'a format în regiunea 
Salonicului, pe care au primit-o şi Bulgarii alături de 
alte naţiuni, alături de Ruşi, de exemplu, şi cara este 
o limbă generală slavă, neapartinind unui singur popor. 

Acestea în treacăt. Ei bine şi Ungurii, de cite ori au 
prilej, înfăţişează păreri asămănătoare cu acestea, 
şi li-ar conveni dacă lumea le-ar accepta. lar, dacă 
învățătorii lor nu le presintă chiar aşa, e pentru că 
şi ştiinţa are ipocrisiile sale. 

Prin urmare, cu O foarte cuviincioasă ipocrisie 
ştiințitică, Ungurii spun cam aşa : atunci cînd Rominii 
nici nu erau de loc pe malul sting al Dunării şi în 

Carpaţi, Ungurii au venit din stepă, în posesiunea 
unui capital de cultură destul de important, avînd 
toate calităţile care se puteau desvolta la cea mai mică 
atingere cu civilisatia apuseană şi. pe lingă aceasta 
— cum spun şi Bulgarii despre ei —, avînd calităţi pe 
care Rominii nu. le-au avut niciodată. Căci ei erau 
un <popor politic», adecă, acolo unde se aşezau, 
grupau, organisau, comandau celorlalţi, şi in fata 
simțului superior politic al naţiunii ungureşti căzură în 
genunchi şi Rominii, cedind drepturile lor de a se 
cîrmui singuri şi recunoscind că niciodată n'ar putea 
să-şi orînduiască lucrurile mai bine decit supt mina 
unui popor superior. 

Adevărul nu este aşa. Ungurii au venit la o 
dată oarecare de la sfirşitul secolului al IX-lea: 
acum cîțiva ani au şi serbat o dată precisă, 896. 
Data aceasta o consideră Ungurii ca sigură. Crono- 
logia evului mediu însă este supusă la multă indoială ; 
şi, chiar dacă ar fi cu desâvirşire sigură, data precisă 
mar avea o importanţă mare. Fapt însă este câ Un- 
gurii, au venit din stepa răsăriteană a Europei, după 
ce au apărut o bucată de vreme în aşa numitul Onglu, 
în regiunea care se chiamă acum Bugeac. Au stat 
un timp de-asupra Dunării-de-jos, au aviit un conflict 
cu Bulgarii, provocati fiind de intrigile Bizantinilor, 
cari intrebuintau totdeauna un fel de barbari impo- 
triva altuia, apoi au încunjurat coroana Carpaţilor şi 
s'au coborit în Panonia. 

Întrebarea este de ce s'au coborit în Panonia cînd 
aveau regiunile noastre mai apropiate, unde au venit 
mai tîrziu numai, prin Apus, pe la Tisa? De ce nau 
venit să se aşeze în văile Moldovei şi în largul şe- 
sului muntean? N”au făcut-o tocmai pentru câ, in 
momentul cînd s'au aşezat in regiunile acestea ale 


Europei orientale, erau un popor cu o cultură extrem 
de înapoiată. 

Odată la noi era obiceiul să se considere Sf. Ştefan 
drept urmaş autentic al lui Attila: Attila şi Ungurii, 
în gura publicului românesc mergeau totdeauna alipifi. 
De fapt Ungurii au abia a face ceva, foarte puţin cu 
neamul hunic din care s'a ridicat teribilul rege, fiindcă 
ei, Ungurii, nu sînt Turanieni, cum au fost Pecenegii, 
Cumanii şi Tatarii sau şi Turcii, ci un popor fino- 
ugric, prin urmare foarte asămănător în ce priveşte 
singele cu locuitorii Siberiei şi cu Finesii de astăzi. 
Şi, pe cînd Turanienii sînt înnainte de toate păstori, 
Ungurii, cînd s'au aşezat în Panonia, mau venit în 
calitate de păstori, căci, dacă ar fi venit în această 
calitate, li-ar îi prins foarte bine şesul muntean şi, pe 
de altă parte, nici su s'ar fi mutat din aşezările lor 
cele vechi, căci pentru un popor păstoresc toată 
stepa, pănă la ultima prelungire occidentală, este 
cimpia firească de străbatere cu turmele. Ceia ce se 
spune în anumite manuale rău redactate, de istorie 
naţională sau universală, ca păstorii sînt nomazi este 
o mare greşeală. Păstorii nu sint nomazi decit în 
sensul că-şi schimbă periodic locuinţa cu altă lo- 
cuinţă anumită, avînd două aşezări: una de vară şi 
alta de iarnă, fie că e vorba de păstorii din Pirinei, 
de cei din Apenini, din Pind ori de Mocanii noştri din 
Carpaţi; ei nu se strâmutâ dintr'o tara într'alta, ci 
numai circulă, potrivit cu anotimpurile, pe aceiaşi 
basă teritorială. Ungurii însă, tocmai pentru că nu 
erau păstori, ci pescari şi vinâtori, s'au dus în Pa- 
nonia, care pentru vinat este mult mai potrivită, iar 
pentru pescuit, de o parte, lacul Balaton, de alta 
Tisa cu smircurile ei şi cursul Dunării mijlocii, atit 
de potrivit pentru această ocupaţie. 

Odată aşezaţi în Panonia, Ungurii au căpătat o 

„cultură care nu este mai ales a lor, cu toate că din 
ambiţie se afirmă contrariul, câutind-o şi în aıtâ, de 
unde ciudatele desemne în colori strigătoare pe lăzi şi 
pe deosebite obiecte de lemn. Cultura lor poate fi 
intro parte indefinit de mică şi naţional-ungurească, 
dar pentru nouăzeci de părți la sută ea este impru- 
mutată. Împrumutată pînă intr”atita, încît pentru no- 
țiuniie de cultură cele mai fundamentale au trebuit să 
împrumute cuvinte slave. Tot ce represintă, n'aş zice: 
viața mai înnaltă în domeniul spiritului, dar viaţa mai 
aşezată, mai diferențiată în domeniul material chiar, 
este împrumutat de la Slavi. Şi era natural să se 
întimple lucrul acesta, fiindcă, pe locul unde s'au 
aşezat Ungurii, in Panonia, Slavii avusera pînă in 
acel moment o desvoltare culturală şi o organisare 
politică destul de importantă. 

Acum, este adevărat că nici Slavii panonieui nu 
datorau această desvoltare culturală unor virtuţi na- 
tionale; şi ei împrumutaseră, şi împrumutul era de la 
lumea occidentală, de la Imperiul carolingian. Impe- 
riul apusean ajunsese în aceste regiuni ale Dunării 
mijlocii şi întemeiase acolo castele, cu episcopi şi 
preoţi, de unde creştina partea de tari incuniura- 
toare. Pe basa acestei cuceriri carolingiene, france, 
dominată de ideile latine apusene, s'a întemeiat 
Statul slav al Moravilor, care cuprindea şi Boemia, 
şi, dacă acest Stat ar fi putut dură, niciodată Polonia 
nu S'ar fi desfăcut ca forma politică de sine stâtâ- 
toare, şi s'ar fi păstrat, prin urmare, o lume slavă de 
cultură latină, de religie catolică — şi nouă ni-ar fi 
priit mult mai bine sâ fi avut aceşti vecini decit 
vecinătatea ungurească, ce nu sa aşezat secole întregi 
şi a avut adesea un desastros efect asupra noastră. 

Ungurii au venit peste Statul morav, chemaţi de 
Germani. Sfintul Imperiu roman de nație germanică, 

precum se zicea in evul mediu, neputind înlătura pe 
Moravi, s'a adresat Ungurilor, cari, mercenari în Bugeac 
pe sama Bizantinilor, tot ca mercenari au venit în 
Panonia pentru Germani. Aşezindu-se aici, ei au luat 
tot capitalul cultural al Slavilor supuşi, şi şi-au adaus, 
nu numai capitalul cultural, dar şi elemente antropolo- 
gice pentru desăvirşirea rasei lor, căci între Ungurul 
de aslâzi şi între strămoşul său din secolul al IX-lea 
sau al X-lea este o deosebire enormă. 

Dincolo de Dunăre, Bulgarii turanieni sau aşezat 
peste Slavi, şi Bulgarii de astăzi sint Slavi, cu tot 
numele Turanienilor de odinioară cari s'au aşternut 
peste populaţia supusă slavă; dincoace, la Unguri, 
elementul slav era foarte important, dar anume îm- 
prejurări au făcut ca limba să nu fie limba supuşilor, 
cum este la Bulgari, ci limba stâpinitorilor. 

Acum, în momentul cind Ungurii se aşează în 
Panonia, cînd îşi schimbă viaţa, îşi imbogâtese graiul, 
îşi transformă în tot felul fiinţa, națiunea noastră era 
fără îndoială pe malul sting al Dunării. 

De atitea ori am adus argumente pentru aceasta, 
încît m'aş putea dispensa să le aduc. 

Cu toate acestea să-mi fie permis să fixez încă 
odată motivele care mă fac să cred că părăsirea teri- 
toriului care este astăzi basa geografică a naţiunii 
noastre nu s'a efectuat, pentru că nu se putea efectua. 
Noi ne mutăm acuma dintr'o tara într'alta pentru 
anume înlesniri şi anumite avantagii, sau supt anume 
presiuni: te muţi de voie ori de nevoie. De voie: 
aceasta înseamnă că ai o viaţă foarte desvoltată, că 
această viaţă nu mai poate găsi pe cutare teritoriu 
condiţiile necesare pentru existența şi progresul ei; 
dar pentru populaţia tracică romanisată, pentru po- 
pulatia strămoşilor noştri din secolul al III-lea viaţa 
era atit de simplă! Odată ce oraşele se desființaseră 

aici, odată ce dincolo de Dunăre ele existau, dar 
n aveau cine ştie ce importanță sau cine ştie ce bo- 
gâtie, neoferind nici un fel de plăceri deosebite, nu 
era motiv să se ducă lumea din oraşul devenit un 
sat în alt oraş pe cale să ajungă în aceiaşi situaţie. 
Nu se găsiau dincolo de Dunăre cine ştie ce avan- 
tagii extraordinare. Barbarul însă nu se ducea el din- 
colo de Dunăre ? Explicaţia este că putea găsi acolo 
ceia ce strămoşii noştri n'aveau de ce să caute: 
aceştia nu se duceau să prade, pe cînd năvălitorul 
a străbătut toată Peninsula Balcanică, oprindu-se în 
fata oraşelor importante, căutînd prada 'n care găsiau 
satisfactiile ce nu puteau găsi în propria lor muncă. 
Nü, un motiv de a se duce de bună voie intr”alta 

regiune a Imperiului roman nu exista pentru strămoşii 
noştri după 270. 

Se va zice că de silă. Au venit barbarii. Multă 
lume-şi închipuie năvălirile barbare ca la un cinema- 
tograt: apare barbarul scrişnind din dinți, invirtind 
nişte ochi roşi, cu părul vilvoiu şi făcînd semne de 
zdrobire şi de decapitare îndată ce vede un colonist 
roman. Şi atunci strămoşii noştri, persoane foarte 
delicate, se speriau şi luau cel diintilu tren ca să 
treacă dincolo de Dunăre, căci evident podurile erau 
destule pentru înlesnirea circulaţiei. 

Dar, cum am spus de atitea ori, barbarul nu cădea 
din cer, ci venia pe pămînt şi cu popasuri, care-l 
familiarisau cu civilisatia romană. Şi, pe de altă parte, 
din moment ce din Dacia s'a retras administraţia, cu 
toate avantagiile administraţiei, din momentul acela 
viața civilisatâ însăşi se barbarisase putin. Să nu 
creadă cineva că s'a petrecut în regiunile acestea 
ceia ce s'a petrecut în America-de-Nord atunci cînd 
au venit Europenii şi au distrus rasa roşie, căci oa- 
menii din Mexic şi din Peri nu s'au mutat aiurea: 

Dacâ locuitorii din Mesina dupâ cutremurul cel mare 
locuiesc in cine ştie ce şubrede case de lemn şi tot 
nu se duc în alte părţi — şi doar İtalia e mare şi 
astăzi emigrarea în alte părţi stă la indemina oricui—, . 
ni putem închipui că oamenii din secolul al Ill-lea, 
numai pentru că vedeau apărind barbarii, nu se 
speriau şi nu se mutau aiurea. Şi aici este o ciudată 
ilusie: Dunărea nu este cine ştie ce fluviu al laduiui, 
pe care să treacă valuri de foc şi unde amestecate 
cu pucioasă 1 Oare barbarul nu se putea lua după 
colonişti şi să-i urmărească dincolo de fluviu? N'au 
ajuns Germanii la porţile Constantinopolului ? Prin 
urmare totul este combinaţie de odaie de lucru, şi ce 
nu poate combina în odaia lui de lucru un învăţat! 

Nici de bună voie, nici de frică oamenii nu s'au 
dus de aci. 

Nu numai atit, dar sînt probe că nu s'au dus de 
aici: sus, în munte, se găsesc urme de agricultură: 
dacă sapă cineva în adinc, cum s'a întîmplat în de- 
ceniile din urmă, întilneşte oasele raselor de animale 
care se întrebuințează şi acum. Drumurile au fost 
totdeauna frecventate, iar cercetările d-lui C. Moisil 
arată că se găsesc pe aici monezi de la toţi Împărații 
bizantini, fără întrerupere. Ce înseamnă aceasta ? Că 
s'a făcut comerţ în regiunile acestea şi, ca să se facă 
într'o regiune, trebuie oarecare ordine şi siguranţă, o 
viață organisată, o garanţie. Fără aceasta nu vine 
niciun negustor sau, în împrejurări cu totul barbare, 
vin negustorii pentru schimb, dar nu cu banii în bu- 
zunar. 

Dar în părţile acelea era sare şi în toată Peninsula 
Balcanică nu ; în Bulgaria, pînă astăzi, la Anhial, se 
iea sarea din apa de mare, evaporind-o. Regiunea în 
care este sare, şi în Moldova de astăzi, şi în Muntenia 
şi în Ardeal, nu putea să rămiie pustie. Şi mai erau 

minele de metal, de la Baia-de-Aramă. de pildâ, in 
Oltenia, care se vâd a fi fost lucrate, şilmperiul bi- 
zantin avea nevoie pentru monetâria lui de acest 
metal. 

Mai este in sfirşit ceva: Bizantinii au stâpinit tot- 
deauna Marea Neagră: stăpinind Marea Neagră, ei 
stöpiniau Dunărea, pe care flota bizantină totdeauna 
a străbătut-o, şi, dacă cine are malul stîng al apei, 
tinteşte către malul drept, cine are malul drept domină 
malul celalt şi simte nevoia de a crea capete de 
pod. Toate acestea fac să se presupună o atirnare 
politică de Împărăţia romană de Răsărit, de Împărăţia 
bizantină, şi, odată ce această atirnare exista, trebuia 
să aibă consecinţe şi pentru populaţie. 

Va să zică: îndoială în ce priveşte presenta noastră 
pe acest pămînt nu poate exista. Noi eram aici, pe 
cînd Ungurii se aflau în Panonia, împrumutaseră 
capital slav, şi supt raportul antropologic, şi supt 
raportul cultural, şi cele două naţiuni stăteau oarecum 
faţă în faţă. 


IL 


Care au fost acum cele d”intülu relaţii politice între 
nui şi Unguri ? 

Cum se vorbeşte de cultura națională maghiară, tot 
aşa se vorbeşte de regalitatea naţională maghiară a 
evului mediu. Şi aici să-mi daţi voie să spun încă 
odată că o regalitate naţională ungurească n'a existat. 
A existat numai o formă superioară vagă, de şef al 
războiului crincen, peste viaţa de trib a şefilor unguri, 
la un popor care nu pune importanța niciodată în 
pămint, ci in semintie — aceasta este şi deosebirea 
între noi şi între dînşii, căci la noi lucrul de căpetenie 
a fost totdeauna tara: noi zicem , Tara-Romaöneasca“: 

întiiu tara şi apoi „romănească“, ei zic „Magyar- 
orszâg“: „Maghiar“ întîiu şi „ţară“ în al doilea rind. 

Astfel Ungurii tindeau numai către o unitate fără 
să-şi facă un singur Stat supt un singur şef. Atunci 
a intervenit Sfintul Scaun. 

Căci, cînd au căutat să organiseze acest Stat unitar, 
ei maveau niciun fel de concepţie naţională proprie. 
Este o foarte mare greşeală in istoria universală 
să-şi închipuie cineva că fiecare popor la un moment 
dat poate să creeze de la dinsul o noțiune superioară 
întrun domeniu politic sau cultural. Noţiunile se îm- 
prumută. Ca să spui că un lucru este original trebuie 
să începi întîiu prin a înlătura toate posibilităţile de 
împrumut şi, numai, cînd vezi că nu sa împrumutat 
nici de la unii, nici de la ceilalţi, cînd vezi că nu e 
niciun “creditor, atunci poţi spune că probabil ai in 
faţă un popor care n'a împrumutat de la nimeni. 

Cind au vrut să-şi creeze Statul, Ungurii aveau 
înnaintea lor inca un lucru: amintirea Statului ca- 
rolingian, care în Orient era foarte puternică. Doar 
cuvîntul <kral> (craiu) in sirbeşte, ecorolə la” alţi 
Slavi, mai din spre Răsărit, nu este decit Carolus, 
Carol-cel-Mare. Era de imitat, deci, ori Împărăţia din 
Constantinopol, ori cea carolingiană, în forma 'n care 
trecuse spre Răsărit. 

Dar, iată, atunci a intervenit Papa. şi aceasta a 
dat formaţiunii unitare ungureşti un alt caracter. Sfintul 
Scaun avea nevoie de o forță barbară luptătoare 
pentru râspindirea catolicismului în dauna pâginis- 
mului vechiu şi a eresiei mai nouă. Pentru aceasta 
intrebuintase intiiu pe Franci, pe Carol şi urmaşii lui. 
Dar Împărații carolingieni înțelegeau să-şi servească 
propriile scopuri. Atunci Papa, văzînd că Împărații 
germani nu urmează drumul pe care-l hotârise el, s'a 
gindit că poate face aceiaşi ispravă cu Ungurii. Astfel] 

şeful unguresc, cari pănă atunci se chemase Vajk, 
adecâ Voicu, nume aflâtor şi in slavoneşte şi in 
româneşte, sa botezat supt influența propagandei 
bavarese a unor misionari veniţi din lumea germanică, 
şi s'a numit Ştefan, iar acest nou Ştefan a devenit 
rege. Rege prin creafiune apostolică, rege în numele 
Papei şi cu o misiune indicată de Sfintul Scaun ; rege 
de cruciată, convertind la catolicism cu de-a sila 
popoarele rămase 'n afară de Biserica latină în re- 
giunile răsăritene. 

Atunci regalitatea ungurească a plecat către Râ- 
sărit, către Sud-estul Europei, nu în calitatea ei na- 
tionala, ci în cea religioasă, catolică. Nu in zâdar 
regii Ungariei s'au numit totdeauna „regi apostolici» 
pînă la răposatul Franz-Joseph şi la nenorocitul său 
urmaş. Dacă acest rege ar fi avut legături cu o na- 
țiune, ar fi trebuit ca această naţiune să se fi or- 
ganisat întiiu; dar a trecut o mulţime de vreme şi 
Ungurii tot neorganisati au fost — şi pe vremea ca- 
tolicismului legat de «Sfinta Coroană», care resumă, 
nu numai unitatea Ungariei, dar şi valoarea istorică 
şi etică a aceleiaşi Ungarii. 

Coroana este considerată de poporul unguresc ca 
o putere vagă, cu reminiscenfe păgîne, ca un obiect 
de închinare idolatră. Şi idolatria faţă de această co- 
roană a Sfintului Ştefan, pe urmă, prin truda juriştilor 
din Pesta, s'a transformat în ceva de esenţă metafi- 
sică, aşa încît se spune strainului : cintelegi d-ta o 
mulţime de lucruri, dar nu poţi înțelege ce înseamnă 
Coroana Siîntului Ştefan, şi de aceia accepti şi îm- 
pârtirea Ungariei între Statele succesorale.» 

Sfintul Ştefan nici n'a stâpinit în Ardeal. El n'a 
avut nimic a face cu Ardealul. El n”a stöpinit din- 
coace de Tisa. Ungaria de acum o mie de ani era în 
Panonia şi în regiunile vecine; ea n'a avut niciun 

fel de contact cu națiunea noastră. Numai după ce 
Ungaria s'a consolidat, numai după aceia ea s'a putut 
gîndi să-şi întindă stăpînirea asupra regiunilor arde- 
leneşti. 

Dar întrebarea este: în aceste regiuni ardeleneşti 
ce era pănă atunci? . 

Dintre toate provinciile pe care le-a stăpinit Co- 
roana Ungariei, singura care supt Unguri a păstrat 
ca şef al ei un Voevod este Ardealul; provinciile, 
multe, din regatul unguresc de odinioară s'au numit 
in fel de fel de moduri, dar est: una singură care 
pănă la sfirşit a rămas Voevodat, pănă în momentul 
cînd, la 1526, după sfârimarea Ungariei unitare Voe- 
vodul a devenit prințul care a resumat viaţa neatir- 
nată a poporului unguresc. Dar „Voevod“ (duce) 
este o noţiune politică slavă şi romină, şi, dacă Un- 
gurii au avut un Voevod în Ardeal, aceasta înseamnă 
ca, atunci cînd ei au intrat în Ardeal, ei au găsit 
un Voevod, pe unul din multii Voevozi cari, în văi 
mai ales, sau în regiuni cu o configuraţie geografica 
specială, stâpiniau o parte din Vestul Terii Romă- 
neşti celei vechi. 

De ce an întrat Ungurii în Ardeal? Prisos de oa- 
meni n'aveau ; nu se poate admite nicio armată care 
să caute un cîmp de luptă find minatâ de ceia ce se 
numeşte ambiţie. Ambitia este un lucru care se İa- 
brică în şcoala modernă. 

De ce au pătruns atunci Ungurii în Ardeal? Răs- 
pund: li trebuia sarea şi minele din Ardeal. Şi, atunci, 
au aflat tradiţia de pe vremea lui Carol-cel- Mare, şi 
au introdus-o unde au pătruns: au întemeiat cetăţi, în 
care au pus un episcop si un pircâlab, un «burggraf». 
Asemenea cetăți au fost Bâlgradul — Bălorad in- 
seamnă Cetatea-Albă, iar Alba-lulia e o reminiscență 
de dictionariu latin; e acelaşi nume ca şi la Belgradul 

sirbesc, Cetatea-Albă de la Nistru—, Oradea-Mare— 
,Orade" nu înseamnă decît teritoriul care incunjoarâ 
un «vâr», cetate —, Turda, Dejul. În jurul cetăţii s'au 
strins ferani de-ai noştri cari ajutau la războiu pe 
comandant şi represintau elementul din care se hrănia 
viața. militară şi religioasă, catolică, instalată în cu- 
prinsul cetăţii. 

Aceasta a fost cea dintăiu atingere între noi şi 
Unguri. 

“Persoanele care au făcut studii istorice ceva mai de 
mult vor şti să spună că este o adevărată poveste 
care arată că, atunci cînd au venit Ungurii, au găsit 
pe un Voevod Gelou, pe un altul Menumorut, că 
Sau dus lupte cu dinşii, care s'au încheiat printr”un 
pact pe care l-au călcat Ungurii. 

Povestea o cunoaştem din cronicarul care se chiamă 
Anonimul notar al regelui Bela. El întrebuințează 
cintece populare şi prin această iscodire a mai căutat 
să explice şi numele de localităţi. Este o creafiune 
cărturărească tărzie. 

Astfel dar istoria acestor lupte se datoreşte numai 
imaginaţiei şi ingeniosităţii unui cronicar de pe la 
1000007 

Cînd au venit Ungurii, ei erau şi puţini la număr 
şi din causa aceasta nau ocupat provincia, ci s'au 
răspîndit ici şi colo, şi râspindifi sînt şi pănă astăzi. 
În momentul cînd regele Ungariei, ca să coloniseze 
Sudul Ardealului, e silit să cheme pe Saşi şi să-i 
aşeze pe iz Sibiiu, Braşov, Bistriţa, pe Tirnave, dacă 
el ar fi avut oamenii lui, nu trebuia să aducă pe aceşti 
colonişti tocmai de la Rinul-de.jos, oameni de altă 
rasă, şi să li dea privilegii foarte supărătoare pentru 
Coroană, pentru a-i momi să se stabilească şi să fie 
apărători ai graniţei. Și mai tărziu, el avea aşa de pu- 
ține mijloace de a stăpîni provincia, încît pe la 1200 

a adaus pe Cavalerii Teutoni şi i-a aşezat în Țara 
Birsei, de unde au pătruns la noi pănă la Cimpu- 
lung, şi, dacă nu se induşmöniau cu regele Andrei 
al II-1ea, în loc să fie Prusia germanisată de Cava- 
lerii Teutoni, ar fi fost germanisată ţara noastră pănă 
la Dunăre. În momentul âcela noi aveam însă rostu- 
rile noastre bine alcătuite. 

Să dau încă două fapte care sînt prea importante 
ca să le trec cu vederea. 

Se ştie că Saşii din Ardeal sînt aşezaţi în aşa-nu- 
mitele „Stiihle“, „Scaune“. Tot aşa Ungurii cari lo- 
cuiau partea răsăriteană a Ardealului în grupuri com- 
pacte, către Moldova sau spre ținutul Buzăului, Se- 
cuii, Szekler (de la <szek», care înseamnă tot cscaun?), 
Dar aşezarea noastră cea veche a fost totdeauna pe 
judeţe. Din moment ce şi Saşii şi Secuii s'au aşezat 
în forme de judeţe fără ca ele să fie la dinşii forme 
naţionale, aceasta înseamnă că, precum Ungurii au 
păstrat Voevodul Ardealului fiindcă au găsit aici Voe- 
vozi de-ai noştri, tot aşa ceilalţi au luat de la noi 
organisarea noastră pe judeţe. Şi cine cercetează limba 
Saşilor, îmbrăcămintea Secuilor, felul cum Secuii îşi 
construiesc casa — nu ca Saşii cu cotul la stradă, 
ci ca Rominii, cu fata la stradă —, poveştile — căci 
se recunoaşte de toţi că poveştile Saşilor şi Secuilor, 
ca şi ale Ungurilor propriu-zişi, sînt mai nouă decît po- 
veştile noastre, ba chiar musica şi dantul — se con- 
vinge că nota întăia, fundamentală, e de la noi. 


IL 


Regalitatea ungureasc3, nevenind deci ca o regali- 
tate naţională, n'a purtat războiu cu noi: războiul cu 
noi a început atunci cînd regalitatea însăşi şi-a 
pierdut puterea asupra nobililor cari o İncunjurau. 


əl 
Regii din dinastia arpadiană au văzut primejdia, dar 
dinastia lor s'a stins pe la 1300 şi a venit cealaltă, de 
Anjou, din Sudul Italiei, dinastie francesă italianisată. 
Carol Robert, şi mai ales Ludovic-cel-Mare, cari sînt 
contimporani cu organisarea Statului muntean şi mol- 
dovenesc, au văzut foarte bine că.regalitatea pierde 
teren față de nobilime, şi atunci au ridicat un număr 
de Voevozi şi de juzi de-ai natiei noastre la demni- 
tatea nobiliară. Războaiele pe care le-a purtat Ludovic 
au fost purtate în mare parte cu Maramurăşeni, cu 
Romini din părţile apusene ale Ardealului, ridicaţi în 
ranguri. Pe atunci nu era orice nobil Ungur şi orice 
şerb Romin: cam la aceasta s'a ajuns ceva mai tirziu. 
Aşa încît şi aici istoria obişnuită păcătuieşte în 
dauna naţiei noastre: noi am avut în Ungaria un 
frumos trecut militar în secolul al XIV-lea şi al XV-lea. 
Pe de altă parte, în acest Ardeal, încăput in minile 
regelui Ungariei, ocupat, în ce priveşte oraşele, de 
Saşi, păzit la hotare de Secui, Domnii noştri, şi din 
Moldova şi din Muntenia, au pus episcopi şi au avut 
aşezările lor de refugiu. Pentru Domnii munteni s'a 
fâcut ducatul de Făgăraş, la care s'au alipit pe urmă 
satele Sibiiului, adăugîndu-se titlul de Amlaş ; Domnii 
Moldovei au căpătat Ciceul şi Cetatea-de-Baltă. Şi 
Ciceul însemna un domeniu întreg, un întreg judeţ; 
Domnii noştri pe vremea lui Petru Rareş, intrau 
domneşte în Bistriţa şi li ieşiau înnainte magistraţii 
saşi de-i primiau ca pe adevărații stăpinitori ai ferli. 
Petru Rareş culegea vamă la Rişnov. Și mai tirziu, 
Domnii din veacul al XVl-lea au avut fiecare in 
fundul gindului lor această ideie de a ajunge stâpini 
în Ardeal, şi o ştiau străinii cari spuneau de Petru 
Rareş că, dacă ar pătrunde — şi a pătruns de atitea 
ori — în Ardeal, cea mai mare parte dintre locuitorii 
provinciei, cari sint Romini, s'ar da de partea lui. 

Aşa incit, cum se vede, Ardealul a fosf ocupat de 
regalitatea ungurească, el a fost colonisaf cu nobili, 
cu Saşi şi Secui; dar esența intimă a acestei provincii 
a rămas legată de esența intimă a propriei noastre 
vieți. Şi cred că rostul nostru în Ardeal ar fi ajuns 
să fie încă mai important dacă regalitatea Ungariei 
mar fi perit în lupta de la Mohăcs, la 1526. Atunci, 
din sfârimâturile regatului, Ungaria Superioară a fost 
ocupată de Casa de Austria, Turcii s'au aşezat la 
Buda şi Timişoara, ca şi de-a lungul Tisei, iar în 
Ardeal s'a refugiat toată nobilimea Ungariei care 
doria să ducă o viaţă independentă şi naţională. Supt 
dinastia Zapolya, apoi supt cele următoare: Bathory, 
Râköczy şi pină la Mihail Apafiy, la sfîrşitul seco- 
lului al XVII-lea, naționalismul unguresc s'a făcut în 
Ardeal. 

Şi, iată, n”aş sfătui, ferească Dumnezeu, pe niciun 
Romin să abdice de la drepturile naţiunii lui nicăiri, 
dar eu, care cunosc puţin sufletul poporului nostru 
şi care cred că în el nu se cuprinde nimic din acea 
brutalitate care a fost în legătură cu nevoile războiului 
şi pe care o mai întilnim în atîtea domenii, recomand, 
în legătură cu asemenea tradiţii, un lucru: cu cit ne 
simţim mai tari, cu atita trebuie să înţelegem mai mult 
sufletul altora. Tot dreptul nostru se poate concilia cu 
înţelegerea peniru faptul ca acolo a trăit îndelung 
şi nația ungurească, imigrată, suprapusă, isolată, dar 
cu ce a fost mai adînc în ființa ei, pentru faptul că în 
Ardeal a fost adăpostul Ungurilor o mulţime de vreme 
şi că în secolul al XVI-lea şi al XVIl-lea ei acolo 
au trăit în speranța lor de înviere naţională, adă- 
postindu-i şi hrânindu-i in mare parte populaţia ro- 
mănească de acolo,cînd Ardealul li-a servit ca adăpost 
al sufletului lor naţional. Este un lucru de care trebuie 
să ținem samă. Eu înțeleg să zdrobeşti resistenfa 

cînd mo poţi încunjura, dar să provoci res'stenfa 
atunci cînd poţi să nu cheltuieşti puteri împotriva 
ei, socotesc că este o acţiune politiceşte greşită şi 
contrară sufletului nostru, care a cucerit totdeauna 
prin blindetâ şi toleranţă. Prin urmare gesturile mari, 
declamatiile, să ie lăsăm pentru acei cari-şi fac o 
profesie din aceasta, şi sînt destui; iar unde se gâ- 
seşte omul cuminte înnaintea unei crise sufleteşti a 
altui popor, trebuie să-i resolve greutăţile potrivit cu 
conştiinţa chiar pe care-o are despre această crisă 
“sufletească. 

Spun lucrurile numai în această formă pentru că 
ar trebui mai mult timp ca să desvolt gîndul mieu 
şi, mai la urmă, dindu-mi samă că İnirunt atitea 
păreri deosebite de ale mele, prefer să las ca ideile 
pe care le-am strecurat să-şi facă loc în sufletele 
celor cari m'au ascultat. 


IV. 


Este necontestat însă că în acest Ardeal nobilimea 
ungurească s'a înrăit, neparticipind la cultura Europei, 
pentru că nu exista om mai rud decit nemeşul arde- 
lean, aspru, intolerant, grosolan fără margine. Mai 
tîrziu, cînd Ungaria s'a refăcut, evident că şefii i-au 
venit şi din aceia ai căror părinţi vorbiau frantuzeşte 
în jurul Mariei-Teresei şi cărora, dacă li s'ar fi spus 
de naționalismul Ungariei, n”ar fi dat două parale pe 
dinsul; dar conducători au venit şi din această lume 
ardeleană, care nu-şi părăsise niciodată caracterul 
national. Şi, atunci, după fasa foarte veche în care 
ne-am întilnit de la popor la popor, după fasa ur- 
mătoare, în care regalitatea a venit la noi, ortodocşii, 
ca să ne catoliciseze şi a ocupat Ardealul cu mandat 
de la Papa, după fasa a treia, în care am găzduit 

naționalismul unguresc cu cizmele lui grele de nemeş, 
a venit fasa cea mai nouă, cînd i-a intrat în capul 
nobilimii acestea ungureşti, prefăcută în clasa domi- 
nantă a unui Stat naţional agresiv, o anumită filo- 
sofie de drept public. Niciun lucru nu poate fi mai 
teribil decît, la o asemenea clasă pretențioasă, o me- 
tafisică de drept străină adevăratei culturi. Instinctul 
vechiu sa ridicat atunci pinâ la concepţia juridică 
pe care o predau toate Universitățile maghiare, unde 
se neglijează de multe ori legile actuale pentru ca 
tinerii să se pătrundă de spiritul dreptului medieval. 
Din această concepţie a resultat ideia de naţiune 
unitară maghiară, în care celelaite natii pot să aibă 
«buze», valahe, ori <nemţeşti>, dar sufletul nu poate 
fi decit al naţiei dominante. 

Concepţia aceia a săpat o e Dust între Maghiari 
şi toţi locuitorii ceilalţi ai Ungariei, pentru că, la urma 
urmei, nicio minoritate dominantă nu se poate menținea 
față de majoritate decit acordindu-i dreptate şi 
făcîndu-i un bine pe care aceasta să-l recunoască. 
Alcătuirile meşteşugite tin citâ vreme nu se mişcă 
pămîntul dedesupt; dar pămîntul se întimplă să se 
şi clatine din cînd în cînd, şi, atunci, ceia ce e prins 
Slab în încheieturi se desface şi, supuindu-se legii 
atracției, fiecare bucată se duce la rosturile ei. Deci 
din causa acestei uri, pe care nam sămănat-o noi, 
care a apăsat asupra noastră şi a provocat o reac- 
tiune firească de aceiaşi specie, s'a creat fenomenul 
conflictului dintre Romini şi Unguri, care a durat 
atîta vreme şi a produs ceia ce vedem, —in fasa 
istorică din urmă. 

z. x Ö 
* # 

İncheind, eu doresc, făcind parte dintr”o nafie care 

voieşte să trăiască în concertul popoarelor civilisate, 

doreac să vie şi o altă fasă, în care să se uite Sfîntul 
Ştefan şi coroana lui cea strîmbă câ şi sabia lui 
apostolică ; să se uite noţiunea medievală, cu totul 
răsuflată, de Stat naţional maghiar a profesorilor de 
drept.de la Universitățile maghiare, şi să se vadă un 
lucru : o natie de o parte şi altă nație de alta, care 
sînt n'aş zice: fucuniurate de Slavi, — pentru că nu 
mă tem de Slavi, ci mă tem numai de păcatele noas- 
tre —, ci amenințate de primejdii, că sîntem vecini 
unii cu ceilalţi şi în mare măsură locuim în aceiaşi 
țară, câci atifia Romini au rămas în afară de hotarele 
Romăniei Mari şi atitia Unguri sînt cuprinşi în ho- 
tarele acestei Românii Mari din care nu vor pleca, 
pentru că este o ţară bună. 

Se va zice : dar viaţa din noua fasă cum s'o facem 
posibilă ? lată cum. Să se înceapă şi din partea cea- 
laltă aşa cum am început noi faţă de populaţia un- 
gurească încăpută supt stăpînirea noastră, care-şi 
păstrează biserica, şcoala, care e de dorit să-şi aibă 
represintantii cuveniti în Parlament, unde să fie pri- 
miti chiar cu prietenie pentru ca să li se dovedească 
în felul acesta că nu li contestă nimeni drepturile pe 
care le au pe pămîntul unde muncesc şi pe care atitea 
generaţii din înnaintaşii lor au trăit. 

Şi, cînd. programul pe care l-am început bine îl 
vom fi desâvirşit şi de nicăieri nu va putea să vie 
o critică împotriva sistemului pe care-l vom fi aplicat 
noi părţii din națiunea ungurească ce locuieşte la noi 
şi pe care n'avem nevoie să o desnafionalisâm, — 
eu naş cere nimănui să-şi părăsească sufletul lui 
naţional pentru sufletul nostru naţional, fiindcă acel 
ce părăseşte sufletul lui national este incapabil de a 
avea alt suflet şi e, deci, fără niciun fel de impor- 
tantâ, o zdreantâ cumpărată, lipsită de orice valoare. 
Dar doresc ca şi de partea cealaltă să se înțeleagă 

ceia : că nicio naţiune nu este făcută ca să stăpi= 
nească o alta, chiar dacă Sfintul Ştefan ar fi fost de 
trei ori mai sfint şi chiar dacă şi crucea de pe coroana 
lui ar fi cea mai dreaptă din toate crucile de pe faţa 
pămîntului, ci toţi sîntem făcuți pentru a munci ală- 
turi de un altul, respectind dreptul aceluia şi innöl- 
, findu-ne tocmai prin aceia că-i respectăm dreptul. 
altuia. 


Stenografiat de H. STAHL. 





